1. 2013 йилнинг 15 декабридан бошлаб бюджет муассасалари ва ташкилотлари ходимларининг иш ҳақи, пенсиялар, стипендиялар ҳамда нафақалар миқдори ўрта ҳисобда 1,05 баравар оширилсин.\n2. 2013 йилнинг 15 декабридан бошлаб Ўзбекистон Республикаси ҳудудида энг кам:\nзарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа ойига 115 340 сўм миқдорида белгилансин.\n3. Белгилаб қўйилсинки, иш ҳақи ҳамда пенсияларга қўшилган устама ва қўшимча ҳақларнинг барча турлари, энг кам иш ҳақига нисбатан белгиланган компенсация ва бошқа тўловлар 2013 йилнинг 15 декабридан бошлаб мазкур Фармонда белгиланган энг кам иш ҳақи миқдоридан келиб чиққан ҳолда амалга оширилади.\nХўжалик ҳисобидаги корхона ва ташкилотлар 2013 йилнинг 15 декабридан бошлаб мазкур Фармонда белгиланган энг кам иш ҳақига мувофиқ, ишлаб чиқариш самарадорлигини ошириш ва меҳнат сарфини камайтириш ҳисобига иш ҳақи миқдорини оширсин.\n6. Ўзбекистон Республикаси Президентининг 2013 йил 11 июлдаги ПФ-4547-сонли Фармони (6-банди истисно қилинган ҳолда) 2013 йилнинг 15 декабридан ўз кучини йўқотган деб ҳисоблансин.\nТошкент шаҳри, 2013 йил 2 декабрь


Карантин муносабати билан Рамазон ҳайити куни мусулмонлар уйларида нафл намоз ўқишлари, ўзларини хавфдан сақлашлари зарур\nБисмиллаҳир роҳманир роҳим. Маълумки, бугунги синовли кунларда карантин сабабли барча турдаги оммавий тадбирларни ўтказишнинг имконияти йўқ. Шу қатори динимизда буюрилган жамоавий тарзда адо этиладиган ибодатлар ҳам вақтинчалик хонадонларда, якка тартибда адо этилмоқда. Ислом шариати инсоннинг саломатлиги, унинг жонини сақлаш мақсадида мана шундай зарурий пайтларда баъзи ибодатларни енгил тарзда бажаришга рухсат беради ёки мўминлар зиммасидан бутунлай соқит қилади.\nБутун дунёнинг кўплаб мамлакатларида янги турдаги коронавирус пандемияси билан боғлиқ вазият кескинлигича қолаётган бир пайтда, республикамизда ҳам кўрилаётган кенг кўламли чора-тадбирларга қарамай, афсуски, бу вирусни юқтирганлар сони кундан-кун ортиб бораётгани ҳеч кимга сир эмас. Мўътабар китобларимизда “Зарарни даф қилиш фойдани жалб қилишдан олдинга қўйилади”, деган қатъий қоида бор.\nУшбу қоидага асосланиб иш кўрилса, Рамазон ҳайити (Ийдул фитр) намозини жамоат бўлиб ўқиш улкан савобли амал бўлсада, пандемия ҳолати ушбу ибодатни мўмин-мусулмонларнинг зиммасидан соқит қилади.\nТаъкидлаш жоизки, Саудия Арабистони, Туркия, Миср Араб Республикаси, Бирлашган Араб Амирлиги, Марокаш, Жазоир, Россия Федерацияси, Озарбойжон каби дунёнинг аксарият мамлакатларида ҳам коронавирус пандемияси сабабли масжидларда Рамазон ҳайити намози ўқилмайдиган бўлди.\nҲанафий мазҳабида ҳайит намозини адо этиш учун жума намози учун зарур бўлган шартлар топилиши лозимлиги айтилган. Жумладан, султон ёки у томонидан рухсат берилган шахс имом бўлиши, изни ом бўлиши шарт. Бизда айнан мана шу шартлар топилмагани учун ҳам жума ва ҳайит намозларини хонадонларда ўқиш мумкин эмас. Германия фатво қўмитаси раиси доктор Холид Ҳанафий алоҳида фатво эълон қилиб, унда пандемия даврида ҳайит намозини уйда ҳам ўқиб бўлмаслигини алоҳида таъкидлаган. Шунингдек, Иордания, Покистон, Ҳиндистонлик уламолар ҳам ушбу фатвони қўллаб-қувватлаганлар.\nҲанафий мазҳабимизга кўра, ҳайит намозини бирор узр сабабли масжидда катта жамоат билан адо этиш имкони бўлмаганида, уни уйда алоҳида жамоат билан ўқиш жоиз эмас.\nБугунги вазиятни тушуниб етмаётган, карантин талабларига риоя қилишни хоҳламаётган айрим кимсалар гўёки истироҳат боғлари ва музейлар очилганини рўкач қилиб: “Нима учун масжидларда жамоа бўлиб намоз ўқишга рухсат йўқ?” деб ихтилоф чиқаришга уринмоқдалар. Таъкидлаш жоизки, истироҳат боғларида ҳам, музейларда ҳам гавжум бўлиб юришга (оилавий 3-4 киши бўлиш мустасно) рухсат йўқ. Шу билан бирга, умумий овқатланиш шохобчаларининг фаолият бошлашларига ҳам рухсат берилмаган.\nЖамоат бўлиб намоз ўқиганда карантин қоидаларига риоя қилиш ва ижтимоий масофани сақлашнинг имконияти йўқлигини барчамиз яхши биламиз. Шу боис юқоридаги каби ихтилофлардан ўзимизни асрашимиз лозим.\nҲозирги шароитда ҳаммамиз ҳамжиҳатликда Ўзбекистон мусулмонлари идораси томонидан батафсил етказилган шариатимиз кўрсатмаларига қатъий амал қилишимиз, Аллоҳ таолонинг синов-имтиҳонларидан эсон-омон ўтиб олишга ҳаракат қилишимиз лозим.\nҚариндошларимизни, яқинларимизни Рамазон ҳайити билан табриклашда уяли алоқа воситаларидан фойдаланишимиз, кексалар ва беморларнинг ҳолидан ҳабар олишда карантин талабларини унутмаслигимиз зарур. Байрамни оила аъзоларимиз билан биргаликда кўтаринки руҳда ўтказиш, қарияларимизнинг дуоларини олиш, ўтганларимизнинг ҳаққига Қуръон тиловат қилиб, савобини уларга бағишлаш мақсадга мувофиқдир.\nҲайит кунлари, айниқса, бу йилги пандемия даврида гуруҳ-гуруҳ бўлиб, таъзиягарчилик қилишимиз Рамазон шукуҳига мутлақо тўғри келмайди. Шунингдек, аёлларимиз ҳам ҳайит кунлари “Келин кўрди” каби маросимларни ўтказишлари шариатга ҳам, карантин талабларига ҳам зиддир.\nЯқин орада бу синовли кунлар ортда қолиб, масжидларда беш вақт фарз ва бошқа намозларни жамоат бўлиб адо этиш бахтига мушарраф бўламиз, иншоаллоҳ.\nДругие материалы в этой категории: « Ҳайит ўқиймизми ёки зуҳоми?\tҲайит байрами арафасидамиз!.. »


ВЕГЕТАТИВ КРИЗЛАР » Тиббий психология – Расмий сайт\nЯнгиликлар » Энциклопедия » ВЕГЕТАТИВ КРИЗЛАР\nВегетатив кризлар – такрорланиб турувчи полиморф вегетатив бузилишлар билан кечувчи пароксизмал ҳолатлар.\nЭтиологияси ва патогенези. Вегетатив пароксизмал ҳолатлар полиэтиологик синдром бўлиб, уларнинг рўй бериб туриши супрасегментар вегетатив марказ (ССВМ) фаоллашуви билан боғлиқ. ССВМ га гипоталамус ва лимбико-ретикуляр комплекс тузилмалари киради. Бу тузилмалар нейроэндокрин механизмлар орқали организмнинг жисмоний ва психик тонусини таъминлайди, моддалар алмашинувини назорат қилади, атроф-муҳит ўзгаришларига организмни адаптация қилади. ССВМ турли инфекциялар, токсинлар ва метаболик бузилишларга жуда сезгир. Шунингдек, кучли стресс ҳам бу марказлар фаолиятига жиддий таъсир кўрсатиб, нейроэндокрин ва соматик дисфункцияларни юзага келтиради. Баъзи дори воситалари сурункали тарзда қабул қилинса, ҳам ССВМ нинг нормал фаолиятига жиддий зиён етказиши мумкин. Биз доимий тарзда (бир неча йиллар) ибупрофен ичиб юрган беморда кейинчалик гипертермик синдром ривожланганлигининг гувоҳи бўлганмиз. Маълумки, гипоталамус терморегуляция учун ҳам жавоб беради. Ибупрофен гипоталамусдаги нейрокимёвий механизмларни издан чиқариб гипертермия ҳолатини юзага келтирган бўлиши мумкин.\nАксарият ҳолларда, вегетатив кризлар психовегетатив пароксизмлар билан намоён бўлади. Бундай ҳолатларда паник атакалар ҳақида сўз боради. Рус тилидаги “паника” сўзини ўзбек тилига ўгирса, қўрқув, хавотир ва ваҳималарнинг биргаликда намоён бўлишини англатади. Демак, “паника” иборасига фобиянинг синоними сифатида қараш керак эмас. Фобия – бу паника ичида намоён бўладиган бир симптом. Фобия турли хил психоневротик бузилишлар таркибига ҳам киради, алоҳида бўлиб ҳам учрайди (неврозлар ёзилган жойга қаранг). МДҲ ҳудудида “паник атакалар” ташхиси деярли қўйилмаган, унинг ўрнига вегетатив кризлар ёки психовегетатив кризлар атамаси мақбул топилган.\nКХТ-10 таснифи бўйича, паник атакалар – булар хавотирли бузилишлар билан намоён бўлувчи тез-тез такрорланиб турувчи психовегетатив пароксизмлар. Паник атакалар келиб чиқишида психоген омилларга асосий урғу берилади. Шунингдек, бу ҳолатга наслий мойилликнинг борлиги ҳам инкор қилинмайди.\nКлиникаси. Вегетатив кризлар, одатда, 20-40 ёшдагиларда кўп учрайди. Аёлларда кўп кузатилади. Вегетатив криз тўсатдан рўй беради. Кучли қўрқув, хавотир ва титрашлар беморнинг бутун вужудини қамраб олади, юрак худди ўз қинидан чиқиб кетаётгандек тез-тез ура бошлайди, ҳаво етишмай қолиб нафаси бўғилади, бўғзига худди бирор нарса тиқилгандек туюлади, бемор бўйнининг тагини, кўкрак қафасини қўллари билан силайверади, гўёки шу йўл билан нафас йўлларини очмоқчи (шунинг учун ҳам бу ҳолатни “паник атака” дейишади). Бу белгилар билан биргаликда кардиалгия, юрак соҳасида увишиш ва жимирлашлар, қизиб-совиб кетиш, дисфория ҳам кузатилади. Беморнинг боши айланиб хуши туманлашади, яъни предсинкопал ҳолатга тушади. Шунингдек, кўнгил айнишлар, эпигастрал соҳада нохуш сезги ва оғриқлар, тез-тез сийишга қатнашлар рўй беради.\nКриз пайтида объектив текширувлар ўтказганда қуйидаги белгилар аниқланади: беморнинг ранги оқариб кетган, кўзлари катта-катта очилган ва қорачиқлари кенгайган бўлади (қаттиқ қўрқан одамнинг юзу-кўзларини кўз олдингизга келтиринг). АҚБ ошади (бироқ жуда баланд эмас), тахикардия кузатилади, танаси ва бармоқлар учи совуқ бўлиб товуқ териси шаклини олади. Беморнинг темпераментига боғлиқ бўлган ҳолда турли истерик реакциялар рўй беради. Холерик ва сангвиникларда гиперактив ҳолат рўй берса, флегматикларда бу реакциялар бироз суст ифодаланади. Меланхоликлар эса чуқур апатия ва депрессия ҳолатига тушиб қолади. Уларни ўлим қўрқуви безовта қилаверади ва ҳар гал яқинлари билан видолашаверади. Криз 20-30 дақиқа давом этади. Кризлар тез-тез такрорланиб туриш хусусиятига эга, баъзиларда бир кунда бир неча бор кузатилса, бошқа бировларда бир ойда бир неча маротаба рўй беради. Бу беморларда бора-бора турли хил фобиялар (агарофобия, клаустрофобия, кардиофобия, лисофобия) ва инсомния (ёки уйқучанлик) ривожланади.\nТашхис ва қиёсий ташхис. Вегетатив кризлар ташхиси юқорида кўрсатиб ўтилган клиник симптомлар ва уларнинг кечиши асосида қўйилади. Шунингдек, зарур бўлган лаборатор ва инструментал текширувлар ўтказилади. Вегетатив кризларни бир қатор неврологик, эндокрин, руҳий ва соматик касалликлар билан қиёслашга тўғри келади. Вегетатив кризларни айниқса, мезотемпорал эпилепсия (амигдало-гиппокампал синдром), пароксизмал тахикардия синдроми, синкопал ҳолатлар, мигрен хуружлари, бронхиал астма хуружи, вестибулопатиялар, шизофрения, маниакал-депрессив психоз, истерия, депрессия, ипохондрик невроз, инсулинома, феохромоцитома билан қиёслаш бирмунча қийинчиликлар туғдиради. Баъзи мутахассислар фикрича, психовегетатив пароксизмлар руҳий касалликлар (эндоген депрессия, шизофрения) нинг бошланғич даври бўлиши ҳам мумкин. Шу боис бундай беморларни психиатр назоратидан ўтказиб туриш лозим.\nДаволаш. Криз пайтида авваломбор беморни тинчлантирилади ва унинг атрофида нормал психологик муҳит яратилади.\nҚуйидаги дорилар тавсия этилади:\nВалокардин ёки корвалол 20 томчи илиқ сувга солиб ичилади (енгил ҳолатларда).\nДиазепам (5 мг) ёки анаприлин (20 мг) тил тагига ташлаб сўрилади.\nАмитриптилин 25-75 мг/кун, мелипрамин 25-75 мг/кун, сертралин 50-100 мг/кун, алпразолам 1-2 мг/кун, флувоксамин 20-40 мг/кун.\nАфобазол 10-30 мг/кун, атаракс 25-75 мг/кун, санопакс 25-50 мг/кун, сулпирид 50-200 мг/кун, клоназепам 1-2 мг/кун, тразодон 25-50 мг/кун.\nПропранолол 20–40 мг/кун, надолол (коргард) 40 мг/кун, тразикор 20-40 мг/кун, пирроксан 15-30 мг/кун.\nБеллатаминал, белласпон ва гамалате В6 ва ҳ.к.\nУшбу дориларнинг дозаси кун мобайнида бир хил тақсимланган бўлиши керак.\nШунингдек, игна билан даволаш, турли тинчлантирувчи ва калций сақловчи дорилар электрофорези, енгил массаж ва бошқа рефлектор даволаш муолажалари ва албатта рационал психотерапия жуда яхши самара беради. Тиббий психолог томонидан тиббий-психологик муолажаларнинг режали тарзда ўтказилишига жуда катта аҳамиятга эга.\nБаъзида бемор чуқур-чуқур равон нафас олса ҳам криз белгилари анча пасаяди. Бунинг учун беморнинг қўлига салафан қопча тутқазилади. Бемор салафан қопчанинг ичига бир неча маротаба нафас олиб-чиқаради. Натижада салафан ичида СО2 гази тўпланади. Бу газ чиқиб кетмаслиги учун салафан бўғзини герметик тарзда ушлаш керак. Бемор СО2 га бой ҳаво билан кетма-кет нафас олса, қўзғалган вегетатив марказлар сустлашади ва вегетатив симптомлар жадаллиги пасаяди. Баъзан вегетатив кризларни ушбу йўл билан бартараф этиш мумкин. Беморни турли хил уколларга ўргатиб қўймаслик керак. Акс ҳолда унда турли “нажот берувчи уколларга” психологик боғланиш шаклланади. Аксарият ҳолларда психовегетатив кризларни тил тагига ташланган тинчлантирувчи дорилар билан барҳам топдириш мумкин.\nҚўшилган: 15:49 / 18-04-2021 Ўқилди: 47


Яшил, сариқ, қизил... Карантин мажмуасида сақлаш бўйича янги низом қабул қилинди | Qalampir.uz\nЯшил, сариқ, қизил... Карантин мажмуасида сақлаш бўйича янги низом қабул қилинди\nЖамият\t27 Апрель 23:30 7208\nКоронавирусга чалинганлар фақат карантин зонасида аниқланмоқдами?\nЖорий йилнинг 25 апрель куни Вазирлар маҳкамасининг коронавирус инфекциясини юқтирганликда гумон қилинган шахсларни вақтинчалик карантинда сақлашга мослаштирилган мажмуада эпидемияга қарши чора-тадбирларни амалга ошириш вақтинчалик тартиби тўғрисидаги қабул қилинди.\nУшбу низомда кўра, чегара божхона постларидан ўтаётган йўловчилар дастлаб санитария-карантин пунктларида тиббий-санитария кўригидан ўтказилди. Шундан сўнг чегара ва божхона хизматлари назоратидан ўтказилади. Сўнгра уларнинг рўйхати шакллантирилади ва электрон алоқа воситалари орқали марказга юборилади.\nМарказ чегарадан ўтаётган шахслар рўйхати асосида карантинга олинадиган шахсларни жойлаштириш учун карантин мажмуасида уларнинг сонига мувофиқ тегишли хоналар ажратилишини таъминлайди. Карантинга олинадиган шахслар ички ишлар ва Миллий гвардия органлари ходимлари кузатуви ва назорати остида карантин мажмуасига олиб борилади.\nКарантинга олинган шахслар карантин мажмуасига боришдан бўйин товласа эпидемияга қарши кураш қоидасини бузган ҳисобланади ва марказларга мажбурий тарзда олиб борилади.\nСанитария-эпидемиологик осойишталик маркази шу вақтнинг ўзида коронавирус инфекцияси аниқланган шахслар билан яқин мулоқотда бўлганларнинг рўйхатини электрон алоқа воситалари орқали тегишли ҳудуддаги маҳаллий давлат ҳокимияти органи, соғлиқни сақлаш органига ҳамда марказга юборади.\nИчки ишлар органи томонидан коронавирус инфекцияси аниқланган шахслар билан мулоқотда бўлган шахслар рўйхати тегишлилиги бўйича туман (шаҳар) ички ишлар бошқармалари (ИИОФМБ бўлимлари)га юборилади. Туман (шаҳар) ички ишлар бошқармалари (бўлимлари) дарҳол ўзларига тегишли ҳудудда яшайдиган коронавирус инфекцияси аниқланган шахслар билан яқин мулоқотда бўлганларнинг рўйхатида кўрсатилган шахсларни уй шароитида “ўзини-ўзи яккалаш”ини таъминлайди.\nМарказ коронавирус инфекцияси аниқланган шахслар билан яқин мулоқотда бўлганларнинг рўйхати асосида карантинга олинадиган шахсларни жойлаштириш учун карантин мажмуасида уларнинг сонига мувофиқ тегишли хоналар ажратилишини таъминлайди.\nШунингдек, низомда таъкидланишича карантин мажмуаси ҳудуди яшил, сариқ ва қизил зоналарга ажратилади.\nБунда, яшил зонага тиббиёт ва хизмат кўрсатувчи ходимлар, назорат органларининг ходимлари, шунингдек карантин мажмуасининг ёрдамчи бўлимлари ходимлари ва карантин мажмуаси маъмуриятининг рухсати бўлган бошқа шахслар жойлаштирилади. Қизил зонага эса карантинга олинган шахслар жойлаштирилади. Сариқ зона қизил зонадан яшил зонага ёки яшил зонадан қизил зонага ўтиш учун уларнинг оралиғида жойлаштириладиган ҳамда у ерда бўлган шахсларнинг кийиниши, ювиниши ва кийимларини зарарсизлантиришга мўлжалланган хоналар ҳисобланади.\nКарантинга олинган шахслар карантин мажмуасида сақланиш муддати 14 кун ҳисобланади. Ушбу муддат давомида ёки карантинга олинган шахснинг соғлиғи ҳолатига кўра соғлиқни сақлаш органлари томонидан белгилаб берилган муддат давомида сақланади.\nКарантинга жойлаштирилган шахсларга тегишли бўлган мобиль телефон, аудио ва видео воситалар, кредит карталар ҳамда бошқа ахборот ташувчи буюмлар вақтинча олиб қўйилади. Ушбу буюмлар рўйхати икки нусхада тайёрланади. Карантин мажмуасида товар-моддий заҳираларини қабул қилиш, сақлаш ва топшириш учун жавобгарлик марказ директорининг буйруғи билан тайинланган моддий жавобгар шахсларга юклатилади.\n- сурункали касалликка чалинган карантинга олинган шахслар учун дори-дармон воситлари;\n- даволовчи шифокор тавсиясига кўра махсус парҳез маҳсулотлари;\n- болаларга мўлжалланган озиқ-овқат маҳсулотлари ва зарур гигиена маҳсулотлари;\n- қўшимча гигиена воситалари, кийим-кечаклар ва адабиётлар.\n- тана ҳарорати карантин муддатининг охирги 3 куни давомида меъёрдалиги;\n- нафас олиш белгиларининг яхшилиги;\n- касалликнинг бошқа белгилари мавжуд эмаслиги;\n- карантин муддатида жами уч маротаба полимеразия занжирли реакция (ПЗР) таҳлили ўрганишда манфий натижа чиққанлиги.\nКарантин мажмуаси томонидан карантиндан чиққан шахслар ҳақида уларнинг яшаш жойларидаги поликлиникаларга ахборот берилади. Карантинга олинган шахслар устидан кейинги 10 кун давомида яшаш жойидаги поликлиника шифокори томонидан телефон орқали кузатув ўрнатилади.\n26 Май 14:40 42383\n27 Май 20:39 28690\n28 Май 08:06 19737


Усимликлар экологиясига кириш. Экологик омиллар ҳақида тушунча » Botanika » Referat » Referat | Haqida\nAsosiy / ReferatBotanika Усимликлар экологиясига кириш. Экологик омиллар ҳақида тушунча\nFayl hajmi 15,98 kB\n1. Ўсимликлар экологияси ҳақида тушунча.\n2. Ўсимликлар экологиясининг қисқача тарихи.\n3. Эколоигк омиллар ҳақида тушунча.\n4. Экологиянинг қонуниятлари.\n1. Экология-барча тирик организмларнинг ўзаро ва уни ўраб турган ташқи муҳит орасидаги муносабатини ўрганадиган фан ҳисобланади.\nЭкология термини немис зоологи Э. Геккель томоиндан биринчи бўлиб таклиф қилинган. У Ўзининг “Тирик органихзмларининг табиий тарихи асарида” (1868). Бу фаннинг моҳиятини очиб боришга ҳаракат қилган. Экология фани грекча oikos “ойкос” сўзидан олинган бўлиб, яшаш муҳити, яшаш жойи деган маънони билдиради. Ташқи муҳит деганда трик организмни ўраб олган барча абиотик ва биотик омилларни тушунамиз. Муҳит - қуруқлик, ҳаво, сув ва ер ости муҳитларидан иборат бўлиши мумкин. Ташқи муҳит тушунчасидан ташқари яшаш шароитлари деган тушунча ҳам мавжуд бўлиб, бу тушунчага организмнинг яшаши учун зарур бўлган элементлар ёки омиллардан ёруғулик, иссиқлик, сув, озиқланиш элементлари ва шу кабилар киради.\nЎсимликлар экологияси 2 та бўлимга бўлинади. 1. Аутэкология. 2. Синэкология. Аутэкология битта ўсимликка бўладиган экологик омилларнинг таъсирини ўрганади. Синэкология эса барча ўсимликларга экологик омилларнинг таъсирини ўрганади.\nҲозирги шароитда экология табиатдаги бойликлардан онгли равишда фойдаланиш уни муҳафоза қилиш ва кўпайтириш тўғрисидаги назарий тушунчаларни бериб қолмасдан, балки келажакда табиат билан инсон ораисдаги мунсосабат масаласини келажагини кўрсатиб беради.\n2. Инсонлар ибтидоий жамоа тузимидаёқ экологияга қизиққанлар. Денгиз, дарё бўйларини салқинроқ бўлишини билганлар. Умуман олганда олов пайдо бўлиши билан экологик билимлар ривожланиб борган. 1 млярд 700 млн йил аввал ерда ҳаёт пайдо бўлган деб таҳмин қилинади.\nДастлабки экологик билимлар ботаниканинг отаси Теофраст Эрозийский (280-371й э.а) томонидан келтирилган бўлиб, у турли жойда ўсувчи ўсимликлар тупроқ ва иқлим шароити билан боғлиқлигини кўрсатади.\nЭкологик билимларнинг ривожланиш тарихи Жан Батист Ламарк (1744-1829) номи билан боғлиқдир. У ўсимликларнинг ўзгариши яшаш шароити билан боғлиқлигини кўрсатади. 19 асрга келиб биогеография фанининг асосчилари Гумбольд, А. Декандальларнинг хизмати чексиздир. Ҳар қандай ўсимлик ташқи муҳит билан узвий боғлиқ бўлиб, улар эвалиюцион тараққиёт жараёнида турлича мослашиб боргандир. Ҳаётнинг дастлабки босқичларида тирик организмлар дастлаб сувда кейин ҳавода, тупроқда ва ниҳоят организмларнинг ўзида паразитлик билан ҳаёт кечиришга мослашганлар.\nТашқи муҳитдан ўсимликлар ўзи учун зарур бўлган энергияни олиб, унинг парчаланишидан ҳосил бўлган махсулотларни диссимиляция махсулотларини ажратиб чиқаради. Шунинг учун ташқи муҳит ўсимликларга таъсир қилса, ўз навбатида ўсимликлар ташқи муҳитнинг ўзгаришига сабабчи бўлади.\n3. Ўсимлик ўсиши ва ривожланиш учун зарур бўлган ташқи муҳит элементлари эколоигк омиллар деб номланади. Уларни 3 гуруҳга бўлиш мумкин. 1. Абиотик - табиатнинг тирикмас омиллари. Иқлим омиллари: еруглик, ҳарорат, сув, ҳаво, тупроқ ва орографик омиллар. 2. Биотик омиллар. Тирик организмларнинг ўзаро таъсири: ҳайвонларнинг, хашоратларнинг, микроорганизмларнниг ўсимликларга таъсири. 3. Антропоген омиллар иноснларнниг табиатга таъсири.\nИнсонларнниг табиатга таъсири бевосита ва билвосита бўлади. Экологик омиллар йил давомида ўзгариб туриши билан бирга, уларга ўсимликларнинг муносабати ҳам турлича бўлади. Масалан: уруғ униб чиқиши учун қоронғи муҳит талаб қилинса, майсанинг ривожланиши учун ёруғлик талаб қилинади.\nЭкологик омиллар ўсимликка бевосита ва билвосита таъсир қилади. Бевосита таъсир қилувчи омилларга намлик, ёруғлик, иссиқлик, инсон ва ҳайвонлар таъсири мисол бўла олади.\nБилвосита таъсир этувчи омилларга рельеф, тоғ жинслари, иқлимни ўзгариши ва тупроқ шароитининг ўзгариши мисол бўла олади. Баъзан айрим экологик омиллар бевосита ва билвосита таъсир кўрсатиши мумкин. Масалан: шамол ўсимликларнинг новдасини синдириб, баргини мевасини тўкиб, бевосита таъсир кўрсатса, тупроқдаги намликни камайтириб, қатқалоқ ҳосил қилиб бевосита таъсир кўрсатади.\nДўл ўсимликнинг ер усти органларига салбий таъсир кўрсатса, тупроқ намлигини ошириб, ҳаво ҳароратини ўзгартириб билвосита таъсир этади.\nХар қандай экологик омил ўсимликларга турлича таъсир кўрсатади. Масалан: шоли сувда яхши ўсади, лекин сув кўп бўлса, ғўза тез кунда халок бўлади. Кўпчилик ўрмонда ўсувчи ўсимликлар соя жойда яхши ўсади, ёруғ жойда тезда халок бўлади. Аксинча, чўл зонасида ўсувчи ўсимликлар ёруғ жойда яхши ривожланса, соя жойда тез кунда ҳалок бўлади.\n4. Ўсимликлар экологиясининг 3 хил қонуни мавжуд.\nБир омил ўрнини бошқа омил боса олмаслик қонуни\nОмилларнинг ҳамкорлиги қонуни.\nЭкологик омилларнинг миқдори ва ўсимликка таъсири турличадир. Уларни таъсир этиш миқдорига қараб 3 гуруҳга бўлинади.\n1. Омилнинг минимал миқдори, яъни бундан кам бўлса организмни халокатга олиб келади. 2. Омилнинг оптимал миқдори яъни ўсимликнинг ўсиши ва ривожланиши учун қулай шароит. 3. Омилнинг максимал миқдори, яъни бундан ортиқ бўлса халокатга олиб келади.\nМасалан: кўпчилик ўсимликларнинг ўсиш ва ривожланиши 20-250 t0 да меъёрида кечади, ҳаво t0 си 35-400 га кўпарилиши ўсиш жараёнини сусайтирса, 00 дан пастга тушиши ўсимликни халокатга олиб келади. Температура омилларининг ўсимликка таъсирини Марказий Осиёда ўсадиган саксовул ва ғўза мисолида кузатсак, саксовул – 300 дан паст температурага чидаса, ғўза -2 -30 да халок бўлади.\nҚишлоқ хўжалиги амалиётида барча агрономлар, ўрмон ходимлари экологик билимларга эга бўлиши зарур. Чунки барча агротехник тадбирлар (тупроққа ишлов бериш, ўғит солиш, ҳосилни йиғиб олиш, суғориш ишлари) маълум экологик омилларга боғлиқдир.\n1. Усимликлар экологияси хакида тушунча.\n2. Усимликлар экологиясининг кискача тарихи.\n3. Эколоигк омиллар хакида тушунча.\n4. Экологиянинг конуниятлари.\n1. Экология-барча тирик организмларнинг узаро ва уни ураб турган ташки мухит орасидаги муносабатини урганадиган фан хисобланади.\nЭкология термини немис зоологи Э. Геккель томоиндан биринчи булиб таклиф килинган. У Узининг “Тирик органихзмларининг табиий тарихи асарида” (1868). Бу фаннинг мохиятини очиб боришга харакат килган. Экология фани грекча oikos “ойкос” сузидан олинган булиб, яшаш мухити, яшаш жойи деган маънони билдиради. Ташки мухит деганда трик организмни ураб олган барча абиотик ва биотик омилларни тушунамиз. Мухит - куруклик, хаво, сув ва ер ости мухитларидан иборат булиши мумкин. Ташки мухит тушунчасидан ташкари яшаш шароитлари деган тушунча хам мавжуд булиб, бу тушунчага организмнинг яшаши учун зарур булган элементлар ёки омиллардан ёругулик, иссиклик, сув, озикланиш элементлари ва шу кабилар киради.\nУсимликлар экологияси 2 та булимга булинади. 1. Аутэкология. 2. Синэкология. Аутэкология битта усимликка буладиган экологик омилларнинг таъсирини урганади. Синэкология эса барча усимликларга экологик омилларнинг таъсирини урганади.\nХозирги шароитда экология табиатдаги бойликлардан онгли равишда фойдаланиш уни мухафоза килиш ва купайтириш тугрисидаги назарий тушунчаларни бериб колмасдан, балки келажакда табиат билан инсон ораисдаги мунсосабат масаласини келажагини курсатиб беради.\n2. Инсонлар ибтидоий жамоа тузимидаёк экологияга кизикканлар. Денгиз, дарё буйларини салкинрок булишини билганлар. Умуман олганда олов пайдо булиши билан экологик билимлар ривожланиб борган. 1 млярд 700 млн йил аввал ерда хаёт пайдо булган деб тахмин килинади.\nДастлабки экологик билимлар ботаниканинг отаси Теофраст Эрозийский (280-371й э.а) томонидан келтирилган булиб, у турли жойда усувчи усимликлар тупрок ва иклим шароити билан богликлигини курсатади.\nЭкологик билимларнинг ривожланиш тарихи Жан Батист Ламарк (1744-1829) номи билан богликдир. У усимликларнинг узгариши яшаш шароити билан богликлигини курсатади. 19 асрга келиб биогеография фанининг асосчилари Гумбольд, А. Декандальларнинг хизмати чексиздир. Хар кандай усимлик ташки мухит билан узвий боглик булиб, улар эвалиюцион тараккиёт жараёнида турлича мослашиб боргандир. Хаётнинг дастлабки боскичларида тирик организмлар дастлаб сувда кейин хавода, тупрокда ва нихоят организмларнинг узида паразитлик билан хаёт кечиришга мослашганлар.\nТашки мухитдан усимликлар узи учун зарур булган энергияни олиб, унинг парчаланишидан хосил булган махсулотларни диссимиляция махсулотларини ажратиб чикаради. Шунинг учун ташки мухит усимликларга таъсир килса, уз навбатида усимликлар ташки мухитнинг узгаришига сабабчи булади.\n3. Усимлик усиши ва ривожланиш учун зарур булган ташки мухит элементлари эколоигк омиллар деб номланади. Уларни 3 гурухга булиш мумкин. 1. Абиотик - табиатнинг тирикмас омиллари. Иклим омиллари: еруглик, харорат, сув, хаво, тупрок ва орографик омиллар. 2. Биотик омиллар. Тирик организмларнинг узаро таъсири: хайвонларнинг, хашоратларнинг, микроорганизмларнниг усимликларга таъсири. 3. Антропоген омиллар иноснларнниг табиатга таъсири.\nИнсонларнниг табиатга таъсири бевосита ва билвосита булади. Экологик омиллар йил давомида узгариб туриши билан бирга, уларга усимликларнинг муносабати хам турлича булади. Масалан: уруг униб чикиши учун коронги мухит талаб килинса, майсанинг ривожланиши учун ёруглик талаб килинади.\nЭкологик омиллар усимликка бевосита ва билвосита таъсир килади. Бевосита таъсир килувчи омилларга намлик, ёруглик, иссиклик, инсон ва хайвонлар таъсири мисол була олади.\nБилвосита таъсир этувчи омилларга рельеф, тог жинслари, иклимни узгариши ва тупрок шароитининг узгариши мисол була олади. Баъзан айрим экологик омиллар бевосита ва билвосита таъсир курсатиши мумкин. Масалан: шамол усимликларнинг новдасини синдириб, баргини мевасини тукиб, бевосита таъсир курсатса, тупрокдаги намликни камайтириб, каткалок хосил килиб бевосита таъсир курсатади.\nДул усимликнинг ер усти органларига салбий таъсир курсатса, тупрок намлигини ошириб, хаво хароратини узгартириб билвосита таъсир этади.\nХар кандай экологик омил усимликларга турлича таъсир курсатади. Масалан: шоли сувда яхши усади, лекин сув куп булса, гуза тез кунда халок булади. Купчилик урмонда усувчи усимликлар соя жойда яхши усади, ёруг жойда тезда халок булади. Аксинча, чул зонасида усувчи усимликлар ёруг жойда яхши ривожланса, соя жойда тез кунда халок булади.\n4. Усимликлар экологиясининг 3 хил конуни мавжуд.\nБир омил урнини бошка омил боса олмаслик конуни\nОмилларнинг хамкорлиги конуни.\nЭкологик омилларнинг микдори ва усимликка таъсири турличадир. Уларни таъсир этиш микдорига караб 3 гурухга булинади.\n1. Омилнинг минимал микдори, яъни бундан кам булса организмни халокатга олиб келади. 2. Омилнинг оптимал микдори яъни усимликнинг усиши ва ривожланиши учун кулай шароит. 3. Омилнинг максимал микдори, яъни бундан ортик булса халокатга олиб келади.\nМасалан: купчилик усимликларнинг усиш ва ривожланиши 20-250 t0 да меъёрида кечади, хаво t0 си 35-400 га купарилиши усиш жараёнини сусайтирса, 00 дан пастга тушиши усимликни халокатга олиб келади. Температура омилларининг усимликка таъсирини Марказий Осиёда усадиган саксовул ва гуза мисолида кузатсак, саксовул – 300 дан паст температурага чидаса, гуза -2 -30 да халок булади.\nКишлок хужалиги амалиётида барча агрономлар, урмон ходимлари экологик билимларга эга булиши зарур. Чунки барча агротехник тадбирлар (тупрокка ишлов бериш, угит солиш, хосилни йигиб олиш, сугориш ишлари) маълум экологик омилларга богликдир.\nTeglar: таъсир билан экологик омиллар таъсири бевосита жойда барча билвосита зарур мухит халок му1203ит мумкин омилларнинг турлича ривожланиши Омилнинг омилларга халокатга


2019 йилда энг кўп молиявий қонунбузилиш ҳолатлари қайси вазирликлар тизимида кузатилгани маълум бўлди\n09:22 / 11.01.2020\nДавлат молиявий назорати департаменти томонидан 2019 йилда ўтказилган 10 334 та молиявий назорат тадбирларидан 8028 таси (78 фоиз)да 488,3 млрд. сўм миқдорида қонунбузилиш ҳолатлари ва бошқа хато-камчиликлар аниқланиб, шундан 253,2 млрд. сўмни (52 фоиз) бюджет ва мақсадли жамғармалар ҳамда хўжалик субъектлари ҳисоб рақамларига тикланиши таъминланди.\nМолия вазирлиги хабарига кўра, ҳисобот даврида асосий эътибор давлат бюджети маблағларини мақсадли ва қонун ҳужжатларига мувофиқ сарфланишига қаратилган бўлиб, бунда иш режа бўйича назорат тадбирлари фақат камерал назорат тадбирлари ўтказилгандан сўнг шубҳали харажатлар аниқланган бюджет маблағларини олувчилардагина якуний назорат тадбирлари ўтказилди.\nЖумладан, «Давлат молиясини бошқариш ахборот дастури» (ДМБАД) ва UzASBO дастурий мажмуалари маълумотлар базасидан кенг фойдаланган ҳолда 1147 та касб-ҳунар коллежлари ва академик лицейларда, 41 та олийгоҳларда, Маданият вазирлиги тизимидаги 516 та ва Жисмоний тарбия ва спорт вазирлиги тизимидаги 196 та муассасаларда, Тошкент, Бухоро, Қашқадарё ва Сурхондарё вилоятлари маҳаллий бюджетининг тузилиши ва ижроси, шунингдек 313 та маҳаллий бюджет ва 7 та бошқа ташкилотларда ҳамда 28 та туман (шаҳар)лардаги 578 та маҳаллий бюджет ташкилотларида ва 154 та туман (шаҳар) ободонлаштириш бошқармаларида жами 2 952 та бюджет муассасаларида камерал назорат тадбирлари ўтказилди.\nКамерал назорат тадбирларига қамраб олинган муассасаларнинг 1 213 тасида (42 фоиз) 46,7 млрд. сўм миқдорида бюджет қонунчилигини бузилиш ҳолатлари аниқланиб, назорат тадбирлари давомида кўрилган чора-тадбирлар натижасида 37,3 млрд. сўми бюджетга тикланди ҳамда 9,1 млрд. сўм миқдоридаги бюджет маблағларини мақсадсиз сарфланишини олди олинди.\nШунингдек, 29,9 млрд. сўмлик қонунбузилиш ҳолатлари бўйича 359 та назорат тадбирлари ҳужжатлари қонуний чоралар кўриш учун прокуратура органларига юборилди.\nҲисобот даврида тасдиқланган иш режа ҳамда Ҳукумат ва ҳуқуқни муҳофаза қилиш органларининг топшириқларига асосан 8 074 та бюджетдан маблағ олувчи ташкилотларида бюджет ва бюджетдан ташқари маблағларни мақсадли сарфланиши ва молиявий интизомга риоя этилиши юзасидан назорат тадбирлари ўтказилган бўлиб, шундан 6 616 таси (82 фоиз)да 142,6 млрд. сўмлик қонунбузилиш ҳолатлари аниқланиб, ушбу харажатларнинг 129,1 млрд. сўми (91 фоиз)ни давлат бюджетига тикланиши таъминланди.\n2019 йилда амалга оширилган назорат тадбирлари якунларини 2018 йилдаги кўрсаткичлар билан таққослаб, таҳлил қилинганда, 2019 йилда 2018 йилга нисбатан назорат тадбирлари сони 1,4 мартга кўп ўтказилган бўлса, аниқланган молиявий интизомни бузилиш ҳолатлари 2,1 мартага, бюджетга тикланган маблағлар 2,5 мартага кўпайган.\nМаълумот учун: 2018 йилда 5 575 та бюджет муассасаларида ўтказилган назорат тадбирларининг 4 744 тасида 68,1 млрд. сўмлик бюджет интизомини бузилиш ҳолатлари аниқланиб, шундан 51,1 млрд. сўми (75 фоиз) бюджетга тикланган.\n2019 йилда аниқланган бюджет интизомини бузилиш ҳолатлари вазирлик ва ҳудудлар кесими бўйича қуйидаги бўлди:\n2019 йилда энг кўп аниқланган бюджет интизомини бузилиш ҳолатлари Халқ таълими вазирлиги тизимидаги муассасаларида 29,8 млрд. сўмни ташкил этиб, 2018 йилга нисбатан қонунбузилиш ҳолатлари 19 млрд. сўмга (2,7 марта) кўпайган.\nШунингдек, Олий ва ўрта махсус таълими вазирлиги тизими ташкилотларида аниқланган қонунбузилиш ҳолатлари 16,7 млрд. сўмни ташкил этиб, 2018 йилга нисбатан 10,1 млрд. сўмга (2,5 марта), Мактабгача таълим вазирлиги тизимидаги муассасаларида аниқланган қонунбузилиш ҳолатлари 8,3 млрд. сўмни ташкил этиб, 2018 йилга нисбатан 2,9 млрд. сўмга (1,5 марта), Маданият вазирлиги тизимидаги муассасаларида аниқланган қонунбузилиш ҳолатлари 7,8 млрд. сўмни ташкил этиб, 2018 йилга нисбатан 5,4 млрд. сўмга (3,3 марта) кўпайган.\nШу билан бирга, ҳисобот даврида Соғлиқни сақлаш вазирлиги тизимидаги муассасаларда аниқланган қонунбузилиш ҳолатлари 13,8 млрд. сўмни ташкил этиб, 2018 йилга нисбатан (17,1 млрд. сўм) камайган бўлса-да, йирик миқдорни ташкил этди.\nҲисобот даврида аниқланган йирик миқдордаги молиявий хато ва камчиликлар Қашқадарё (18,7 млрд. сўм), Тошкент (17 млрд. сўм), Жиззах (16,9 млрд. сўм), Андижон (11,8 млрд. сўм), Сурхондарё (10,8 млрд. сўм), Самарқанд (10,2 млрд. сўм) вилоятларига ва Тошкент шаҳрига (10,8 млрд. сўм) тўғри келмоқда.\nЯкуний назорат тадбирларида аниқланган 129,6 млрд. сўмлик қонунбузилиш ҳолатлари бўйича 4 498 та назорат тадбирлари ҳужжатлари қонуний чоралар кўриш учун прокуратура органларига юборилди.\nШунингдек, бюджет интизомини бузилишига йўл қўйган бюджет ташкилотларининг 396 нафар мансабдор ва масъул шахсларига белгиланган тартибда 291,3 млн. сўмлик маъмурий жарима қўлланилди.\nДавлат молиявий назорати департаменти томонидан профилактика тартибида бюджет ва бюджетдан маблағ олувчи ташкилотларнинг 2019 йил учун харажатлар сметаси ва штат жадвалларини меъёрий ҳужжатлар ҳамда аниқ ҳисоб-китоблар асосида режалаштирилиши юзасидан ўтказилган назорат тадбирларида 39,1 млрд. сўм миқдорида ортиқча режалаштирилган харажатлар аниқланиб, кўрилган чора-тадбирлар натижасида ушбу ортиқча харажатларнинг олди олинди.\nБундан ташқари, Давлат мақсадли жамғармалари ва бошқа жамғармалар маблағларини мақсадли сарфланиши юзасидан ўтказилган 1 469 та молиявий назорат тадбирларида 151,1 млрд. сўм миқдорида қонунбузилиш ҳолатлари аниқланиб, шундан 90,8 млрд. сўми (60 фоиз) тикланиши таъминланди ҳамда 141,4 млрд. сўм миқдоридаги қонунбузилиш ҳолатлари бўйича 744 та назорат тадбирлари ҳужжатлари қонуний чора кўриш учун прокуратура органларига юборилди.\nШунингдек, Ҳукумат кафолати остида жалб қилинган кредит маблағларидан мақсадли фойдаланилиши юзасидан ўтказилган 153 та назорат тадбирларида 8,9 млрд. сўм миқдорда қонунбузилиш ҳолатлари аниқланиб, шундан 5,3 млрд. сўми тикланди ҳамда 8,5 млрд. сўмлик қонунбузилиш ҳолатлари бўйича 113 та назорат тадбирлари ҳужжатлари ҳуқуқий баҳо бериш учун прокуратура органларига юборилди.\n«Ўзпахтасаноат» АЖ тизимидаги пахта тозалаш корхоналарида 2018 йил ҳосилидан тайёрланган пахта хом-ашёсини қабул қилиш, қайта ишлаш, маҳсулотларни сотиш бўйича ҳисоб-китобларнинг ҳаққонийлиги юзасидан ўтказилган 200 та назорат тадбирларининг 103 тасида аниқланган 129,1 млрд. сўмлик қонунбузилиш ҳолатлари ҳужжатлари тегишли чора кўриш учун прокуратура органларига топширилди.\nҲукумат ва ҳуқуқни муҳофаза қилиш органларининг қарорлари ва топшириқларига асосан 309 та хўжалик юритувчи субъектларда назорат тадбирлари ўтказилган бўлиб, аниқланган 55 млрд. сўм миқдоридаги молиявий қонунбузилиш ҳолатлари бўйича тўпланган ҳужжатлар қонуний чора кўриш учун ҳуқуқни муҳофаза қилиш органларига юборилди.\nҲисобот даврида маҳаллий бюджетларнинг тузилиши ва ижроси юзасидан Тошкент, Бухоро, Сурхондарё ва Қашқадарё вилоятларида кенг қамровли назорат тадбирлари ўтказилди.\nМаҳаллий бюджетлар тузилиши ва ижроси юзасидан ўтказилган назорат тадбирлари якунлари тегишли вилоят ҳокимликларида маҳаллий бюджетдан маблағ билан таъминланадиган муассаса ва ташкилотларнинг раҳбарлари ва масъул ходимлари иштирокида муҳокама қилиниб, аниқланган бюджет интизомини бузилиш ҳолатларини такрорланмаслик юзасидан тегишли чора-тадбирлар белгиланди.\nШунингдек, бюджет интизомини бузилишига йўл қўйган муассаса ва ташкилот раҳбарларига нисбатан ҳокимларнинг қарори билан интизомий чоралар кўрилди, дейилади хабарда.\n07:27 / 02.10.2020\nҲукумат қишлоқ хўжалигига мўлжалланган ерлардан фойдаланиш бўйича давлат назорати тўғрисида қарор қабул қилади\n08:20 / 04.09.2020\n13:46 / 26.08.2020\n«Пандемия таъсирида 2139та кичик тадбиркорлик субъекти ўз фаолиятини вақтинча тўхтатган» – Молия вазирлиги\n09:26 / 25.08.2020\n2020–2024 йилларда давлат молиясини бошқариш тизимини такомиллаштириш стратегияси тасдиқланди


14:52 / 12.03.2016\nИрв 1966 йилда машинани сотиб олгач, дарров унда саёҳат қилишни бошлаб юборган. Хариддан икки кун ўтибоқ у икки минг километр йўлни босиб қўйган эди. Шундан сўнг Ирв ҳар куни ўз автомобилида саёҳат қилади ва ҳар куни 200 км йўлни босиб ўтади. Орадан 10 йил ўтиб, машина босиб ўтган йўлнинг кўрсаткичи 800 минг километрни ташкил этади.\nГордон ҳар йили янги-янги натижаларга эришмоқда. Агар ҳисоб-китоб қилинадиган бўлса, автомобиль ўз хўжайини билан ер юзсини минг марта айланиб чиққан бўлади. Ирв айни дамда 72 ёшда, машинаси эса 2011 йилда эллик ёшини қаршилаган эди.


қилинг. Ишга бораётганда бир-икки бекат пиёда юринг, имкон қадар лифтдан фойдаланманг. Ҳатто 15 дақиқалик оддий пиёда қон босими ва ёмон ...\nПадуя шаҳрида истиқомат қиладиган аёл лифтда 27 соат қамалиб қолди.Ҳодиса 28 июнда рўй берган. Маҳаллий вақт билан 09:30 атрофида аёл лифт чақирган ва хизматкор аёлни асосий эшик ... хизматкор аёлни асосий эшик олдида кутиб олишни мақсад қилган. Аммо лифт тўхтаб қолган. Фақат шундагина ичкарида ёрдам чақиришга мўлжалланган ...\nвилоятнинг травмотология шифохонасида биттагина лифт бор, холос. Ундан фақат оғир аҳволдаги беморларгина олиб чиқилади. Ҳатто оёғини синдириб олганлар ҳам бешинчи қаватга қадар зинадан чиқишга ... қадар зинадан чиқишга мажбур. Агар ҳушидан кетиб қолиш хавфи бўлса, лифтдан фойдаланиши мумкин, йўқса...Шу вилоятнинг молия бошқармасига боринг: ...\nТошкентда лифтда қамалиб қолган болалар қутқарилди (видео)\nбекати ёнида жойлашган кўпқаватли уйларнинг бирида 4 нафар бола лифтга қамалиб қолган. «Замон» дастурида маълум қилинишича, Тошкент шаҳар ...\nТошкентда 24 ёшли йигитни лифт босиб қолди (видео)\nтуманидаги кўп қаватли уйларнинг бирида ишлаётган 24 ёшли йигитни лифт босиб қолган. Бу ҳақда «Замон» кўрсатувида ҳикоя қилинади. Тошкент ...\nДунёдаги энг тез ишловчи лифт аниқланди\nэса бешинчи ўринда турувчи «Lotte World Tower» энг тез ишловчи лифт ўрнатилган бино мақомини қўлга киритди. «Business Insider» ёзишича, ... бино мақомини қўлга киритди. «Business Insider» ёзишича, бу лифт бинонинг 1-қаватидан 121-қаватига сизни атиги бир дақиқада чиқариб ...\nолтида одам, жумладан, ҳомиладор аёл бўлган лифт осмонўпар бинонинг 95-қаватидан пастга қулаган — «CBS Chicago» хабарига кўра, ҳодиса Чикагонинг Ҳэнкок марказида рўй берган. Маълум қилинишича, ... Ҳэнкок марказида рўй берган. Маълум қилинишича, ишлаб турган лифтнинг тросларидан бири узилиб кетган, сўнгра лифт кабинаси улкан тезликда ...\nпойтахти Стокгольм шаҳри яқинидаги Албий қўрғонида бир киши 3 кун лифтда қолиб кетди, дея хабар беради «Hurriyet.com» сайти. Исми ошкор ... ошкор қилинмаган 58 ёшли бир киши жума куни кечки пайтдан бери лифтда қолиб кетган. Душанба 1 октябрь куни эрталаб уни бир киши кўриб ...\nТошкентда болалар лифтга қамалиб қолди\nОлмазор-16 мавзесидаги кўп қаватли уйда техник носозлик сабабли лифт ишдан чиққан, кабинада эса тўрт нафар вояга этмаган бола қўрқинч ҳолатида ...\nКўпқавқатли уйларда лифтдан фойдаланиш пулли бўлади\nжанубидаги эски кўпқаватли уйларида яшовчилар ниҳоят лифтлар пайдо бўлганидан хурсанд бўлишганди. Бироқ ҳеч қанча вақт ўтмасидан юқори қаватларга бу «транспорт» турида кўтарилиш уларга қанчага тушишини ... кўтарилиш уларга қанчага тушишини билиб олишди. Демак, бир марта лифтдан кўтарилиш нархи 0,2 юан (салкам 300 сўм) этиб белгиланди. лифтни ...


Уралда ўз чақалоқларини туғилиши билан ўлдирган она қидирилмоқда\nМузлатгичдан топилган чақалоқлар ана шу пластик сумкаларга солинган бўлган.\n14 май куни Свердловск вилоятининг Юқори Пишма шаҳарчасидаги савдо дўкони музлатгичидан иккита чақалоқ мурдаси топилди. Россия матбуотида гўдакларни шу дўкон омборхонасида ишлаган муҳожир аёллардан бири туғиб, ташлаб кетгани ҳақида гап-сўзлар тарқамоқда.\nУралдаги Верхняя Пишма шаҳарчасида иккинчи кундирки Свердловскнинг энг тажрибали терговчилари ва криминал экспертлари ишламоқда.\nУ ерда “Марказий” деб номланган гастроном ертўласидаги музлатгичдан 14 май кундуз куни иккита чақалоқ мурдаси топилди. Аниқланишича, бу савдо дўкони маҳаллий тадбиркор томонидан сотиб олинган. Ертўлада йиғилиб қолган эски озиқ-овқат маҳсулотларини олиб чиқаётган фаррошлардан бири иккита целлофан пакетда музлатилган хамир маҳсулотлари орасида музлаб қолган гўдакларни кўриб қолган.\nТерговни олиб бораётган Свердловск вилояти бўйича Тергов қўмита ходимларидан бири Озодлик мухбирига топилган мурдаларнинг суд-тиббий экспертизасига юборилганини маълум қилди.\nУларга кўра¸ чақалоқларнинг туғилиши билан ўз онаси томонидан музлатгичга солиб ўлдирилгани тахмин қилинмоқда ва жиноий иш ҳам айни шу тахмин асосида очилган:\n- Россия Федерацияси Жиноят Кодексининг 106-моддаси (туғилган чақалоқнинг она томонидан ўлдирилиши) асосида жиноий иш қўзғатилди. Чунки экспертизада болаларнинг тирик туғилгани ва уларнинг совуқдан музлаб ўлгани аниқланди. Тергов ишлари тугагани йўқ, деди Озодлик мухбирига вилоят Тергов қўмитаси ахборот маркази бошлиғи¸ адлия майори Александр Шулга.\nШулга ҳозирда гувоҳ тарзида 40 яқин одам сўроқ қилинганини айтиб, гўдаклар битта онадан туғилганми-йўқми, уларнинг ўлдирилган вақти ва бошқа маълумотларни олиш учун тиббий экспертиза тайинланганини қўшимча қилди.\nҲозирда “Марказий” гастрономи ишининг вақтинчалик тўхтатилгани, терговчилар ва полиция ходимлари атрофдаги барча аёллар консултацияси ва туғруқхоналарини текширишни давом этаётгани хабар қилинмоқда.\nСвердловскдаги Централний магазинида текширув\nҚидирув амалиётлари бошланиши билан Юқори Пишмада чақалоқларнинг ўлдирилишига шу дўконда ишлаб юрган марказий осиёлик муҳожир аёллар алоқадорлиги тўғрисида миш-мишлар тарқади.\n“Московский комсомолец” нашри “21-гастроном” номи билан шаҳарда машҳур бу дўконнинг олтита бўлимида асосан рус миллатига мансуб шахслар, ертўла ва хўжалик қисмида эса¸ асосан ўзбек-тожик аёллар ишлаганини ëзди. "Гўдакларнинг бир жойда икки ойдан кўп ишламайдиган меҳнат муҳожирлари томонидан ташлаб кетилгани тахмин этилмоқда" деб ëзди бу нашр жумладан.\nРоссия Ички ишлар вазирлигининг Свердловск вилояти Бош бошқармаси матбуот хизмати раҳбари, полковник Валерий Горелих Озодлик билан суҳбатда ҳозирча бундай тахминни қувватлаш учун ҳеч қандай далил йўқлиги¸ бу ишни ким қилганини аниқлаш учун музлатгични очиш ҳуқуқига эга бўлган 20 киши текширилаётганини билдирди:\n- Бу одамлардан кўпчилиги кўпдан бу магазинда ишламаяпти. Полиция бу одамларнинг турар-жойини аниқлаяпти, лекин ҳозирга келиб қотилликни амалга оширгани гумон этилаëтган она топилмади. Чақалоқларнинг онаси мигрант экани тўғрисида хар хил гап-сўзлар эса ҳақиқатга тўғри келмайди. Ҳозирча чақалоқларнинг эгизак экани, иккаласининг ҳам ўғил бола бўлгани экспертиза томонидан тақдиқланди. Гўдаклар ўпкасида ҳаво борлиги улар музлатгичга тиқилганда тирик бўлганини кўрсатиб турибди, деди тергов якунланмасидан хулоса қилиш эрталигини гапирган Валерий Горелих.\nПолиция расмийсига кўра¸ экспертиза хулосасида чақалоқларнинг сочи қора, танаси оқ экани қайд этилган. Бу эса¸ расмийга кўра¸ уларнинг осиëлик баробарида европалик бўлганини тахмин қилишга асос беради.


Швеция жинoятчилар учун жаннат(ми?) « Ўзбекистон Халқ Ҳаракати\nШвеция жинoятчилар учун жаннат(ми?)\n06 June 2013 - 10:10\nШу йилнинг 3 июнь кунидан бери Швециянинг Сундсвалл шаҳридаги апелляция суди биносида Обид қори Назаров ҳаётига суиқасд қилган шахсга яқиндан кўмак берган эр-хотин Боҳодир Пўлатов ва Нодира Аминоваларга нисбатан Остерсунд суди чиқарган қарор қайта кўрилмоқда. Жараённи 5 нафар ҳакамдан иборат суд ҳайъати ўрганаяпти. Даъвогар Довуд Назаров, ҳамда жавобгарлар ўзбекистонлик эр-хотинлар. Судда ҳар икки томон қизиқишларини ҳимоя қилаётган уч нафар адвокатлар ва бир нафар рус таржимони ҳам қатнашмоқда.\nМаълумингизким, ўтган 2012 йилнинг 22 февраль кунида Швециянинг Стромсунд шаҳарчасида яшаб келаётган ўзбекистонлик таниқли имом Обид қори Назаров ҳаётига суиқасд уюштирилганди. Узоқ вақт давом этган тергов-суриштирув ишлари ортидан бевосита бу суиқасдни амалга оширган шахс Юрий Жуковский эканлиги аниқланди. Аммо у суиқасддан икки куни ўтиб Швеция ҳудудидан чиқиб кетганди. Суиқасд ижрочисига яқиндан кўмак берган ўзбекистонлик эр -хотин 2012 йилнинг май ойида қўлга олинди ва Остерсунд судида уларнинг содир этган жиноятлари ўрганиб чиқилиб, ҳар иккисининг жиноятда ишток этганлиги тасдиқланмаган деб топилиб, улар озод қилиб юборилди.\nПрокурор Кристер Петерсоннинг биринчи инстанция суди қароридан норози бўлиб киритган протести асосида олиб борилаётган янги жараёнда ҳам айтиш мумкин бўлган катта ўзгаришлар кузатилинмаётган бўлсада, жиноятчилар қилмишларига муносиб жазо олишидан умидвор бўлаётганлар ҳам кўпчиликдир.\nУшбу жараённинг биринчи кунидаёқ прокурор Кристер Петерссон оммавий ахборот воситаларига ўзбекистонлик эр-хотинларнинг суиқасд ижроси олдидан ва ундан кейин олиб борган ўзаро ёзишмалари аниқланганлигини келтириб ўтди. Булар СМС, ҳамда электрон почта ёзувлари эди. Аммо жавобгар томони адвокатлари эса, аниқланган янги далиллар биринчи инстанция суди қарорига бирор таъсир ўтказа олмаслигини баён этишди.\nЖабрланувчи томон адвокати Макс Аулгрен 3 июнь кунида бизнинг саволларимизга жавоб бериб, янги далилларнинг ошкор этилиши ҳукм қарорига таъсири бўлиш, ёки бўлмаслигига аниқ ишончи йўқлигини ҳам билдириб ўтди.\nХўш, аҳвол қай томонга қараб ўзгармоқда? Суд танаффуси вақтида ўзбекистонлик қочқинлар билан суҳбатлашарканмиз, улар жараённинг қандай бораётгани ҳақида ўз фикрлари билан ўртоқлашишди. Қочқинларнинг таъкидаётганларига кўра, айбланувчилар ўз фикрларини охирига етказмай тўхтатишмоқда. Масалан, “Менимча…”, “Шундай бўлса керак деб ўйлагандим…” каби тугулланмаган фикрлар беришган, аммо бу кесик қолаётган фикрлар эса судяларнинг диққатидан четда қолаяпти.\n“Юрий Жуковский айни шу суиқасни амалга оширганлиги тасдиқланмаган”, – дея суҳбат беради ўзбекистонлик қочқинлардан бири, – “топилган тўппончада унинг бармоқ излари йўқ эмиш. Қўлқоп кийиб отган экан. Лекин нега у шанча масофага икки маротиба келиб кетди? Нима учун Стромсундда бир неча ҳафта айланиб юрди? Нега суиқасддан кейин йўқолиб қолди? Бунақа саволлар кўп, лекин суд учун суиқасдни амалга оширган шахснинг кимлиги фактлар билан аниқланиши керак. Акс ҳолда исбот бўлмай қолади”. – дейди у.\nОбид қори Назаровнинг турар жойини аниқлаштириш мақсади билан Боҳодир Пўлатов Стромсундга ташриф буюрган кезда ўзини Тожикистонлик деб таништиргани ва ўзбеклар билан рус тилида сўзлашгани ҳам қизиқарлик факт. Нега у шундай қилди? Асли Бухоролик бўлган эр-хотинларнинг бундай йўл тутиши, улар ўз шахсларини ноаниқ қолдириш учун қилган ҳаракатлари маҳсулидир. Лекин бу ҳолат ҳам суиқасд ижрочисига кўмак берганларни айбдор деб топиш учун етарлик эмасга ўхшайди.\nЯна ажабланарлик бир томони, 2012 йилнинг февраль ойида гўёки Швеция шимолига сафар қилган Баҳодир Пўлатовнинг Стромсунддаги масжидга намоз ўқигани, аммо шунда ҳам Обид қори Назаровни кўрмаганини таъкидлаши бўлган. Судда гувоҳлик берганлар эса аксинча, у Обид қори Назаров билан учрашганини, ҳамда бироз суҳбат ҳам қилганини таъкидлашади. Гувоҳлардан Юсуф Ҳакимий Боҳодир Пўлатов билан тасоддифан учрашганини, уни масжидга бошлаб борганини ҳикоя қиларкан, бу ҳолни айнан ўзи кўрганлигини тасдиқлайди.\n“Унинг намози мукаммал эмасди, чунки у жамоа билан бирга фарз намозини адо этди, лекин ёлғиз ўзи мутлақо намоз ўқий олмасди”. – деган у.\nСафарда бўлган мусулмонлар фақат фарз намозларинигина адо этишлари, тағин улар намозни қасра (қисқартирилган шаклда) адо этишлари, шунингдек бир намоз вақтида икки намозни ўқишлари ҳар бир мусулмонга маълум бўлсада, ўзини тожикистонлик дея таништирган Боҳодир Пўлатов бу ибодатларни адо этмаган.\nСуд материалларида келтирилишича, Боҳодир Пўлатов ўзининг мукаммал мусулмон эканлигини эслатиб ўтаркан, беш вақт намозни адо этишини, имомларни ҳурмат қилишини ҳам таъкидлаган. Бироқ Обидхон қори Назаровнинг имом эканлигини терговчидан билиб қолганини айтган. Ажабо! Обид қори Назаровни ўзбеклар орасида билмайдиган одам йўқ аслида. Оддий халқ орасида имом деб танишса, ҳукумат доираларида “экстримист”, “террочи” деб танишади. Ҳар икки ҳолатда ҳам халқ имомни билади!\nЯнги топилган фактлар жиноят иштирокчиларини жазога торта оладими? Бу ҳақида Обид қори Назаровнинг ўғли, айни суд жараёнида жабрланувчи бўлиб иштирок этаётган Довуд Назаровга мурожаат қилдик.\n“Янги аниқланган фактлардан ҳозирча айтилаётганлари, булар СМС ва электрон почта ёзишмалари. Булар судланувчиларнинг жиноятларини тасдиқлаб беради”. – дея ишонч билдирди у.\nДовуд Назаров сўзига кўра, ҳозирда янги топилган бу ёзишмаларнинг матнлари ҳам мавжуд ва уларда асосан жиноят изларини йўқотиш учун уринилгани келтирилади. Масалан, турли СМС, ҳамда электрон мактублар изини йўқ қилиб ташлаш, Юрий Жуковский билан алоқа қилмай туриш кабилар.\nЖиноятнинг амалга оширилишида Москвадан кимлиги номаълум қолаётган Умид исмлик шахс номи ҳам бор. Нодира Аминова Умид ўзининг туғишган акаси эканлигини келтиради. Боз устига, Даниядан ҳам бир шахс бу жиноятга аралашиб қолганлигини гумон қилиш мумкин. Эр-хотинларнинг ҳисоб рақамларига айнан ўша Даниядаги шахсдан пул тушиб турган. Икки марта 50 минг крондан ва бир неча марта кичик миқдордаги пуллар тушган.\nШвед судининг ажобтовур жиҳати эса, жиноятчининг жинояти айнан тасдиқланиши зарурлигидир. Судга ёлғон кўрсатма берганлар учун жазо кўзда тутилмайди, ҳар қанча ёлғон тўқинг, у ёлғоннинг ёлғон эканлигини исботлаш ҳам прокурор ва адвокатларнинг вазифасига киради. Лекин ёлғон фош этилганида ҳам, бу жиноят исботи сифатида қабул қилинмайди.\n18 июнь кунида Сундсваллдаги апеляция суди ўз қарорини чиқариши лозим. Ҳали олдинда тағин бир неча янги фош этиладиган фактлар ҳам борлигидан умид қилаётганлар бор. Акс ҳолда бу жиноятчилар жазосиз қолишлари ҳам мумкин.\nШвециядаги судлов ва тергов системаси Ўзбекистондагидан кескин фарқ қилиши аниқ, аммо қамоқхонаси ҳам жуда фарқ қилади. Қамоқда маҳкумларга беш вақт овқат берилади, истаса ишлайди, истамаса йўқ. Маҳкумнинг хонасида Интернет ва телефон бўлади. Хуллас, Ўзбекистончасига олиб қарайдиган бўлсак – бу беш юлдузлик меҳмонхона бўлади. Швеция жиноятчи учун, жиноят учун ва жазо учун ҳам жуда қулай мамлакат.


Халқаро кузатувчи овозларни ҳисоблаш бўйича салбий хулосалар мавжудлигини маълум қилди\n16:10 / 23.12.2019\nХалқаро кузатувчилар Ўзбекистонда 22 декабрь куни вакиллик органларига бўлиб ўтган сайлов якунлари бўйича якуний хулосаларини баён қилишди.\nЕвропа хавфсизлик ва ҳамкорлик ташкилотининг махсус координатори Георгий Церетели сайловдан сўнг овозларни ҳисоблаш жараёнида қоидаларга риоя қилинмагани ҳақида гапирди.\n«Овозларни ҳисоб-китоб қилиш жараёни учун белгиланган аниқ қоидалар мавжуд. Лекин бу қоидаларга ҳурмат билан муносабатда бўлинмади. Овозларни ҳисоблаш жараёнида бу ҳақида кузатувчилар томонидан кўрсатмалар берилган. Лекин шунга қарамай, хулоса салбий бўлиб қолмоқда», дея унинг сўзларини келтирмоқда Kun.uz мухбири.\nЕХҲТнинг сайловларни кузатиш бўйича миссия раҳбари Тана де Зулуетанинг таъкидлашича, овозларни ҳисоблаш жараёни бўйича хулосанинг 42 фоизи салбий характерга эга.\n«Овозларни ҳисоблаш жараёнларида иштирок этдик. 133та участкада овоз ҳисоблаш жараёни бизнинг миссиямиз аъзолари томонидан кузатилди. Хулосаларга кўра, ҳисоблаш жараёнлари охиригача силлиқ ўтмаган. Қонунда белгиланган процедураларга тўлиқ амал қилинмагани, натижалар ўзгаргани кўринди. Баъзи жойларда рақамлар камроқ эди.\nБирламчи ҳисоб-китоблар амалга оширилиши керак эди. Лекин бу иш қилингани йўқ. Масалан, ишлатилмай қолган бюллетенларни ҳеч ким ҳисоблаб чиққани йўқ. Ҳисоблар охиригача олиб борилмаган ҳолларни ҳам кўрдик. Кўрсаткичларнинг аниқлигига ишонч ҳосил қилиш учун бирор киши, холис одам қайта санаб чиқмади», дейди Зулуета хоним.\nШунингдек, вакилнинг таъкидлашича, хавфсизлик таъминламаган каналлар орқали маълумотлар алмашинуви амалга оширилган ҳоллар ҳам кузатилган.


Ўзбекистон солиқ юки рейтингида 115-ўринни эгаллади | Uzbekistan Today\nБош саҳифа / Бизнес ва инновация / Ўзбекистон солиқ юки рейтингида 115-ўринни эгаллад...\nЎзбекистон солиқ юки рейтингида 115-ўринни эгаллади\nЎзбекистон “Total Tax Rate” – бизнесдаги солиқ юки бўйича рейтингда 189 мамлакат орасидан 115 ўринни эгаллади. Мазкур рейтинг Жаҳон банки ва “PricewaterhouseCoopers” аудиторлик компанияси билан ҳамкорликда тузилган.\n“Total Tax Rate” рейтинги тузилишида солиқ тўловчилар ҳажми, солиқларни тўлаш муддатлари ва солиқ имтиёзлари ҳисобга олинади.\nЎзбекистонда бизнесдаги солиқ юки ҳажми 41,1 фоизга тенг бўлган. Дунё мамлакатларининг ўртача даражаси - 40,8 фоизни ташкил қилган.\nРейтингда Қозоғистон 18, Озарбайжон 34, Грузия 40, Арманистон 41, Россия 47, Беларуссия 63, Украина 107, Қирғизистон 138, Тожикистон 172- ўринда қайд этилган.\nУшбу рейтингда Қатар (13,3 фоиз) ҳамда Бирлашган Араб Амирликлари (15,9 фоиз) биринчи ўринни эгаллашган.


Киевдаги намойишчилар Зеленскийга Януковичнинг тақдири ҳақида...\nПариждаги «Норман форматида»ги музокараларда Украина президенти Владимир Зеленский «қизил чизиқ»дан ўтмаслиги керак, акс ҳолда собиқ давлат раҳбари Виктор Януковичнинг тақдири унинг бошига тушади. Бу ҳақда 8 декабр куни Киевда бўлиб ўтган мухолифат намойишида Украинанинг «Бешинчи канал» бошловчиси Виталий Гаидукевич маълум қилган.\n«Парижда аҳмоқ эмаслигингни исботла. Акс ҳолда, сенинг парвозингиз Париж – Киев эмас, Париж – Ростов бўлади. Бу эртага бўлмаса, бироз кейинроқ бўлади», деди у Франция пойтахтида бўлиши кутилаётган музокаралар ҳақида гапириб.\nREGNUM ахборот агентлиги хабар беришича, бугун, 8 декабрь куни Киевда мухолифат митинги бўлиб ўтмоқда.\nНамойишчилар, хусусан, Зеленскийни Париждаги музокараларда Қрим ва мамлакатнинг «Европа курси» бўйича муросага рози бўлмасликка чақирмоқдалар.\nХориж 15/02, 11:36\nЭйфел минорасининг рангини ўзгартиришмоқчи


Барча партияларга президент сайловида қатнашишга ижозат берилди | Xushnudbek.uz\n25.09.2016\tin Saralangan, Сиёсат Фикр билдиринг\nЎзбекистон Марказий сайлов комиссияси мамлакатда рўйхатан ўтган барча тўрт сиёсий партияга 4 декабрда бўлиб ўтадиган президент сайловида иштирок этишга ижозат берди. Бу ҳақда Тошкентда ўтказилган брифингда Марказий сайлов комиссияси раиси Мирзо Улуғбек Абдусаломов журналистларга маълум қилди, дея хабар бермоқда Gazeta.uz нашри.\nПрезидент сайловида Ўзбекистон «Миллий тикланиш» демократик партияси, Тадбиркорлар ва ишбилармонлар ҳаракати — Ўзбекистон Либерал-демократик партияси, Ўзбекистон Халқ демократик партияси, Ўзбекистон «Адолат» социал-демократик партияси иштирок этади.\nЭндиликда ҳар бир сиёсий партия томонидан сайловда иштирок этадиганларнинг 1 фоизи, яъни, жами 21,435 миллион кишининг энг камида 241,35 минг имзосини тўплаш талаб этилади.\nБу имзолар 14 маъмурий-ҳудудий тузилма (Қорақалпоғистон, вилоятлар ва пойтахт)нинг камида 8 таси сайловчиларини қамраб олиш демакдир. Маъмурий-ҳудудий тузилмалардан бирида сиёсий партия имзолар умумий миқдорининг кўпи билан саккиз фоизини тўплаши мумкин.\nАнжуманда журналистлар Ўзбекистон Президенти сайловини ўтказувчи округ сайлов комиссиялари тузилганлиги ҳақида хабардор қилинди. Округ сайлов комиссияларининг 56,6 фоизи аввалги сайловларда амалий тажриба тўплаган, жамиятнинг обрўли вакилларидир. Комиссия аъзоларининг 56 нафари, яъни 36,8 фоизи хотин-қизлардир, уларнинг 12 нафари эса сайлов комиссияларининг раҳбариятидан жой эгаллаган.\nАйни вақтда Марказий сайлов комиссияси 400 нафар хорижий ва маҳаллий ОАВ вакилларини аккредитациядан ўтказди.\nМарказий сайлов комиссияси сайлов\t2016-09-25


ПАРВАРДИГОР НЕЪМАТИГА ШУКРОНАЛИК ИЗҲОРИ\nАллоҳга беҳад шукрлар бўлсинки, бизни тўғри йўлда собитқадам қилиб, ҳақни ҳақ, ботилни ботил қилиб кўрсатиб қўйди. Пайғамбаримиз саллолоҳу алайҳи васаллам бизга ислом динини илму ирфон ва маърифатнинг асоси эканини тўлиқ етказиб кетдилар.\nАммо, таассуфки, ижтимоий тармоқларда айрим ҳақиқатни кўра олмайдиган ёки ҳақиқатга қасддан тош отадиган жоҳиллар хорижий мамлакатларда яшаб туриб, ўзбекистонликларга воизлик даъвосида ақл ўргатишга ҳаракат қилмоқда. Улар “Исломда ватан йўқ, исломда миллат йўқ”, деб аюҳаннос солиб, ўз даъвосини ўтказишга ҳаракат қилаётгани ҳар бир ватандошимизни ўйга толдираётгани ҳақиқат.\nАллоҳ таоло Қуръони каримнинг Луқмон сурасининг 19-оятида марҳамат қиладики:\n“...Албатта овозларнинг энг ёқимсизи эшакнинг овозидир”.\nЮқорида айтиб ўтганимиздек, муаммоли бир даврда яшамоқдамиз ва бу жараёнлар бизнинг масъулиятимизни бир неча баробар оширади. Пайғамбар алайҳиссалом айтганларидек, аслида “Ҳар биримиз назоратчи ва ҳар биримиз масъулмиз”. Шунинг учун ижтимоий тармоқларда тарғибот юритаётган айрим бузғунчи тоифаларнинг ўзини “олим” санаган мунофиқ воизларига бефарқ қараб тура олмаймиз. Аслида уларнинг қилмишлари куфрдан бошқа нарса эмас, чунки улар мусулмонларни кофирга чиқаришни шиор қилиб олишган, мусулмонни кофир, дейишнинг ўзи эса куфрдир.\nАна шундай мунофиқона ҳаракатлардан бири — бу ватандошларимиз томонидан турли тадбирларда Ўзбекистон Республикаси давлат мадҳиясини кўйлашни жоиз эмас, деб фикрни билдиргани ўз давлати ва халқини севувчи барча юртдошимизнинг ҳақли эътирозига сабаб бўлди. Бу фикрни у ширкка тўла гап деб, ўз даъвосини мадҳиядан бир неча қатор сўзларни бузиб талқин қилиш орқали асосламоқчи бўлибди.\nЭътибор беринг, саводсизликни қарангки, унинг фикрича, Ислом динида “Ватан”, “Миллат”, деган тушунчалар йўқ эмиш. Инсонлар фақат динига қараб бўлинар экан. Барча Иброҳим алайҳиссалом миллатида, ҳар ким ўз миллатини улуғлаши ва, хусусан, шу мазмундаги ватани мадҳиясини айтиши ножоиз эмиш.\nТўғриси, дин борасидаги бу даражада билимсизликни ҳеч бир сўз билан изоҳлаб бўлмайди. Лекин барча муаммо шундаки, бу каби аҳмоқона фикр билдирувчиларга эътибор қаратадиганлар ҳам йўқ эмас-да. Хўш, унинг бу асоссиз гапларида қанчалик жон бор ўзи? Ўзича оят ва ҳадислардан келтирган далиллари нечоғлик асосли?\nОчиғи, бундай бесавод кимсалар ўзидан баттар бесаводларнинг ҳам бошини айлантираётгани энг ачинарли ҳолатдир.\nАввало, “Ватан” ва “Миллат” тушунчаларига аниқлик киритиб олайлик. Ислом динида “Ватан” тушунчаси борми ёки йўқми?\nАллоҳ таоло Қуръони каримнинг Тавба сураси 25-оятида марҳамат қилади:\n“Аллоҳ сизларга кўплаб ўлкаларда нусрат берди...”\nУшбу оятда “ўлка”, деб таржима қилинган сўз араб тилида “мавотин” (مواطن) шаклида келган бўлиб, “Ватан” сўзи ҳам шу ўзакка бориб тақалади. Қуръони каримда бошқа ўринларда “шаҳар давлатлар”, маъносидаги “билод” сўзи ҳам келади. Хуллас, Аллоҳ таоло Каломида биз бандаларга Ер юзи яхлит бўлгани ҳолда унда бир неча юртлар ва ўлкалар бўлиши табиий эканини айтиб ўтган. Бу инкор этиб бўлмас ҳақиқатдир. Боз устига Қуръони каримда Ҳижр, Рум, Сабо, Аҳқоф каби жой номлари билан аталган суралар борки, бу сураларда уларнинг аҳолиси ўз ватанларига нисбат бериб, “ҳижрликлар”, “румликлар”, “саболиклар”, “аҳқофликлар”, деб таърифланган. Бизда “қумтепалар”, деб таржима қилинаётган “Аҳқоф” аслида Арабистон яриморолидаги жой номидир.\nДемак, тўлиқ ишонч билан айта оламизки, Аллоҳ бандаларини хоҳ осий, хоҳ гуноҳкор бўлсин, улар ватанларига нисбат бериб ҳам атаган. Бу — ушбу халқларнинг ватанлари бўлиши жоизлигининг Қуръоний эътирофи эмасми! Йўқса, нега Рум сурасининг 1-оятида румликларнинг форсларга мағлуб бўлиши “Румликлар мағлуб бўлдилар”, дейилган? Инсонлар фақат динига қараб бўлинса, “Насронийлар мажусийларга мағлуб бўлдилар”, дейилган бўлмасмиди?\nТурли тилларда сўзлашувчи ирқ, миллат ва элатларнинг мавжудлиги ҳам Аллоҳнинг хоҳиши ва, албатта, тенгсиз мўъжизасидир. Инсонларни турфа хил қилиб яратган Аллоҳ эмасми? Қуръонда ҳатто Пайғамбаримиз алайҳиссаломнинг қабилалари “Қурайш” номи алоҳида зикр этилган. Шунингдек, араблар, ибронийлар ва ажамлар, уларнинг тиллари ҳақида сўз юритилган.\nҚуръони каримнинг Анкабут сураси 22-оятида шундай дейилади:\n“Осмонлар ва Ернинг яратилиши, тилларингизнинг ва ранг-рўйларингизнинг турфа хиллиги Унинг оят-мўъжизаларидан биридир. Албатта, бунда оламлар учун оят-белгилар бор”.\nДемак, турли миллатларнинг борлиги — бу Аллоҳнинг иродаси, уларни борлигини инкор қилиш эса Аллоҳнинг хоҳишига қарши чиқиш, унга қарши исён бўлади.\nЯна бир нарсани унутмайлик, “Миллат” сўзи араб тилидан қабул қилинган бўлса-да, арабларнинг ўзи уни бу маънода қўлламайди. Араблар “Миллат”, деганда динни тушунади, биз айтаётган миллатни эса улар “жинсийят”, сўзи билан ифодалайди. Шунинг учун “Иброҳим миллати”, деган ибора биз ҳозир тушунаётган “миллат”ни эмас, балки Иброҳим алайҳиссалом динини англатади. Шу сабабли ушбу жоҳил воизнинг “Иброҳим миллатидан бошқа миллат йўқ”, деган гапи ё ўта саводсизлик, ёки атай тил билмайдиган кишиларни адаштириш мақсадида оятларни бузиб талқин қилишидир.\nЭнди давлат мадҳиясининг баъзи матнидаги иқтибосларга келсак, ушбу “воиз”нинг айтишича, мадҳиядаги “...элга бахт-нажот” ташбеҳи — ширк, эмиш. “Инсонга бахт-нажотни Аллоҳ беради, ватани эмас”, дейди.\nХўш, мадҳияда келтирилган жумлада “...бахт-нажотни” Аллоҳ беришини инкор қилувчи бирор гап борми? Асло йўқ! Бу сатрда бахт ва нажотни Ватан беради, дейилмаяпти-ку. Шу серқуёш Ватаннинг ўзи Аллоҳ томонидан элга инъом қилинган бахт ва нажот, дейилмоқда. Бу сўзларда шукроналик, Аллоҳнинг неъматини эътироф этиш бор.\nЭнди “ширк”, деб даъво қилинаётган иккинчи жумлага эътибор қаратайлик. Ўша сохта даъвода айтилишича, “Сен ўзинг дўстларга йўлдош меҳрибон”, деган жумлада ҳам “ширк” бор эмиш. Унинг билдиришча, Аллоҳдан бошқасига “йўлдош”, деган сифатни ишлатиб бўлмас эмиш. Бу “йўлдошлик” яъни “маъийят” Аллоҳнинг сифати экан.\nШунчалик ҳам илмсизлик, мантиқсизлик бўладими? Ахир йўлдош сўзи аслида ҳаммамизга маълум “йўл” сўзи ва “дош” қўшимчасидан вужудга келган ўзбекча сўз бўлиб, уни араб тили ёки ислом ақидасига мутлақо алоқаси йўқ! Боз устига бу сифатни Аллоҳга нисбатан қўллашнинг ўзи нотўғри – Аллоҳ йўлда ҳам юрмайди, йўлга муҳтож ҳам эмас. Аллоҳда йўлдошлик сифати, бор деган одамнинг ўзи ақидаси бузуқ, ширкка етакловчи одам бўлади(!).\nЭнди “маъийят” масаласига келсак, бунда ҳам ғирт омилик, илмсизлик намоён. Аслида, “маъийят” йўлдошликни эмас, “биргалик”ни англатади. Тил нуқтаи назаридан, “маъийят” исталганча ишлатилиши мумкин. Бунга Қуръони каримда ҳам мисоллар кўп. Мисол учун Мулк сурасининг 28-оятида Аллоҳ таоло Пайғамбар алайҳиссаломга буюради:\nقُلْ أَرَأَيْتُمْ إِنْ أَهْلَكَنِيَ اللَّهُ وَمَن مَّعِيَ أَوْ رَحِمَنَا\n“Айт: “Ўйлайсизларки, агар Аллоҳ мен ва мен билан биргаларни ҳалок қилса ёки раҳм қилса...”\nАгар бу сўз ширк бўлса, Аллоҳ Пайғамбарига шу сўзни ўзига нисбатан ишлатишни буюрган бўлармиди? Қани қатъий далил, қани мантиқ, бу даъволарда? Мана шунақа “чаламулла”ларнинг гапини тасдиқлайдиган кимса жоҳил бўлмай, ким жоҳил бўлади?! Буларнинг асл башараси ва тубан савиясини кўрсатиб қўйиш аслида айни савоб.\nЭнди бу “чаламулла”нинг ширк, деб келтираётган учинчи жумласи, умуман, ҳеч қайси чегарага сиғмайди. Нима эмиш, мадҳияда “аждодлар руҳи мададкор”, деган сатр бор эмиш. Бу ўринда энди очиқдан-очиқ туҳматга ўтиб кетилган. Шунчалик ҳам пасткашлик бўладими? Мадҳиянинг матнида “Аждодлар мардона руҳи сенга ёр” дейилган, мададкор эмас. Мазкур жумлада “мардона” сифати “Аждодлар”га тегишли бўлиб, шеъриятдаги инверсия қоидасига кўра, сўзлар ўрин алмашган. Яъни “Мардона аждодларнинг руҳи сенга ёр”. Бу жумланинг қаерида руҳ мадад беради ёки мададкор, деган сўз бор экан? Бу ерда қўлланилган “ёр” сўзининг келиб чиқиши форсча, маъноси эса боғлиқлик бўлиб, мутлақо ширк маъносини англатмайди. Балки, аждодларнинг руҳлари тирикларга мунтазир бўлиб туриши ҳадиси шарифларда келган. Имом Аҳмад ривоят қилган мана бу ҳадисга эътибор қаратайлик:\nإن أعمال الأحياء تعرض على أقربائهم من الموتى. إن كانت خيراً استبشروا بها، وإن كانت غير ذلك قالوا: اللهم اهدهم كما هديتنا، لا تمتهم حتى أن تهديهم كما هديتنا.\n“Албатта, тирикларнинг қилмишлари ўлган яқинларига кўрсатилади. Агар бу ишлар яхши бўлса, ундан хурсанд бўладилар. Агар бундай бўлмаса: “Аллоҳим, уларни бизларни ҳидоят қилганингдек ҳидоят қил, бизларни ҳидоят қилганингдек ҳидоят қилмай туриб уларни ўлдирма” – дейдилар”.\nУшбу келтирилган ҳадисдан кўриниб турибдики, Пайғамбар алайҳиссалом ўтганларнинг руҳи ўз яқинларига, жумладан, авлодларига боғлиқликни сақлаб қолади, уларнинг қилаётган яхши амалларидан хушнуд бўлади, уларнинг ҳаққига ҳидоят тилаб дуо қиладилар. Бу сўзларни тасдиқловчи бошқа кўплаб ҳадислар ҳам бор. Хусусан, Имом Бухорий ривоят қилган ҳадисда “Албатта, ўлик ўз аҳлининг йиғисидан қийналади”, дейилган. Яъни биз қилаётган ишларимиз ўтиб кетган аждодларимиз руҳини хурсанд қилиши ёки безовта қилиши ақидада бор нарса экан. Демак, аждодларнинг руҳи ёр бўлишини эътироф этишда бирорта ширк аломати йўқ.\nЯна, қайтариб айтамиз, мадҳияда “руҳи мададкор”, деган сўз йўқ. Бу туҳматидан бошқа нарса эмас.\nЭнди бу жоҳилнинг ўзи гапираётган гапларидан чиқараётган хулосалари ҳаммасидан ўтиб тушади. Нима эмиш, мадҳия айтиш ножоиз, агар уни айтишга мажбур бўлинаётган бўлса, у ердан “ҳижрат” қилиб чиқиб кетиш керак эмиш.\nБундай телбанамо “фатво” қайси аҳмоқнинг калласидан чиқиши мумкин? Пайғамбаримиз ва илк мусулмонларнинг ҳаётларига назар ташлайлик. Уларнинг динларига тажовуз бўлиб турганида ҳам Маккани ташлаб чиқиб кетмаганлар. Макка мушриклари мусулмонларнинг моллари ва жонларига очиқдан-очиқ тажовуз қила бошлаганларида дастлаб Ҳабашистонга, сўнгра Ясрибга ҳижрат қилишга изн берилди. Шунда ҳам Пайғамбар алайҳиссалом биринчи бўлиб Маккани тарк этмадилар. У зот ҳаммадан кейин, мусулмонларнинг кетишга ҳоли борлари Ясрибга бориб ўрнашиб бўлганларидан кейингина ҳижрат қилдилар. Бу ҳижрат ҳам айни мушриклар у зотга суиқасд уюштириш арафасида турганларида содир бўлади. Яъни эътибор берилса, Пайғамбар алайҳиссалом ҳам, саҳобийлар ҳам очиқ-ойдин ўлим хавфи бўлгандагина ҳижрат қилганлар. Айримларга ўхшаб, арзимас сабаб билан юртни ташлаб қочиб кетаверишмаган(!).\nБу жоҳилнинг яна бир даъвосича, Пайғамбар алайҳиссалом Маккани, яъни ўз ватанларини севганлари билан, унга қарши ўн уч йил уруш қилган эмишлар. Ажабо, бирорта сийрат китобида, бирорта саҳиҳ ҳадисда келмаган гапни гапириб Пайғамбаримизга туҳмат қилишга журъатни қаранг!\nПайғамбаримиз Макка мушриклари билан на Бадр, на Ухуд, на Хандақ жангларида Маккага қарши жанг қилмаганлар, балки мушрикларнинг тажовузини қайтарганлар. Мудофаа учун қилинган жангларни қарши уруш, деб қайси ноинсоф айтиши мумкин. Бу барча ҳадисларда ўз аксини топган. Фатҳ куни маккаликлар таслим бўлиши ҳам бир кун олдин Абу Суфён билан келишиб олинган, эртаси куни рамзий маънодагина шаҳарга кириб келинган. Очиқчасига қаршилик кўрсатмаган бирорта одамга тегилмагани, барча ўтган ишлар кечириб юборилгани ҳаммага маълум(!). Яна нима керак? Бу далиллар юқоридаги каби бўҳтон тўқиган кишининг ўта ёлғончи, каззоб эканига етарли далил эмасми(!)?\nЯна бундай кимсалар ҳижратни баҳона қилиб, чет элга қочиб, ўзига ўхшаган нодонларни уруш ўчоғларида жанг қилишга даъват қилади. Айтаётган даъватларига ўзлари ҳам ишонмайди. Йўқса, биринчи бўлиб ўзи бормасмиди ўша уруш ўчоқларига? Нега, ўзи биринчи сафга чиқиб “шаҳид” бўлиб кета қолмайди? Чунки айтаётган гапига ўзи ишонмайди. Содда, ғўр ёшларни тузоққа илинтириб, бегона юртларда номаълум мақсадлар учун ўлиб кетишига чорлаб яшаяпти, бундай инсофсиз ва чиркин кимсалар(!).\nШунинг учун, айрим алданиб юрганларнинг кўзини каттароқ очиш вақти келди. Огоҳ бўлинг, дажжол даъватчиларнинг макру хийласига алданманг!!! Аллоҳ тақдир қилган Ватанингиз учун, сизни шулар ичида яратган миллатингиз учун астойдил савоб умидида хизмат қилинг, фахр билан юртингизни мадҳ этинг. Зеро, бу юрт сизга Парвардигорнинг инъоми, давлат мадҳияси эса ушбу неъматга шукроналик изҳоридир!


Ҳар ишда фаол аёллар | Ўзбекистон "Адолат" социал-демократик партияси\nҲар ишда фаол аёллар\n23 Февраль, 17:46 • Аёллар қаноти, Кўрик-танлов, Хоразм вилояти, Янгиликлар • 282 марта кўрилди • Комментариев к записи Ҳар ишда фаол аёллар нет\nМаълумки, Ўзбекистон “Адолат” социал-демократик партияси вилоят Кенгаши томонидан жамиятда хотин-қизлар фаоллигини ошириш борасида мунтазам равишда партия лойиҳалари доирасида тадбирлар ўтказиб келинмоқда. Бу эса юртимизда хотин-қизларга бўлган эътиборни янада ортиб боришига, аёлларнинг оила ва жамиятда тутган ўрнини янада кучайтириш ва сиёсий онгини юксалтиришга ҳамда партиямиз сафини фаол аёллар ҳисобига ошиб боришига хизмат қилмоқда.\nЎзбекистон “Адолат” социал-демократик партияси “Аёллар қаноти” ташаббуси билан ташкил этилган “Йилнинг энг фаол адолатчи аёли” кўрик – танловининг вилоят босқичи ҳам ана шу мақсадга қаратилди.\nКўрик-танловни Хоразм вилоят ҳокими ўринбосари, вилоят Хотин-қизлар кумитаси раиси, Сенатор Сайёра Абдикаримова кириш сўзи билан очиб берди. Мамлакатимизда хотин-қизларнинг ижтимоий-сиёсий фаоллигини, уларнинг баркамол авлод тарбиясидаги маъсуллигини, аёлларнинг ҳуқуқий ва сиёсий саводхонлигини янада кучайтиришга алоҳида эътибор қаратиш давлат сиёсатининг энг устувор масалаларидан бири сифатида белгиланганлигини қайд этди.\nТанлов давомида иштирокчилар танлов шартларини моҳирона бажариб, ўз маҳоратларини намоён этишди. Ҳайъат аъзолари танлов шартларини бажарилишини одилона ва адолатли баҳолаб боришди.\nМарямжон Бегимова, хакамлар ҳайъати раиси:\n– Танлов шартларини бажарилишини баҳолаб бориш жуда ҳам қийин кечди. Бир-биридан зукко, бири-биридан доно аёлларимизнинг иқтидорларини кўриб қойил қолдик. Уларнинг оила ва жамиятда тутган ўрни барчага намуна бўлишига ишонамиз.\nФеруза Отажанова, кўрик-танлов ғолиби:\n– Партия томонидан ҳар йили анъанага айланган ушбу кўрик-танловда иштирок этишни ният қилган эдим. Бугун ниятларим амалга ошди. Танлов давомида жуда чуқур ҳаяжонда бўлдим. Бу ғолиблик партиямга бўлган меҳримни янада оширди, унинг дастурий-ғояларини бажаришда янада куч-ғайрат бағишлади. Келгусида сафимизга фаол аёлларни жалб қилишни мақсад қилдим.\nДано Олимова, партиянинг Хоразм вилоят “Аёллар қаноти” Кенгаши раиси:\n– “Йилнинг энг фаол адолатчи аёли” кўрик-танлови туман, шаҳар босқичлари қизғин байрамона тарзда ўтказилиб ғолиб чиққан иштирокчиларимиз бугун ўзларининг кучларини синашди. Кўрик-танлов бир неча йилдан буён халқимиз орасида илиқ кутиб олинмоқда ва тобора нуфузи ортиб бормоқда. Кўрик-танловнинг келажаги порлоқ эканига ишонаман.\nТанловда Урганч шаҳридан Феруза Отажанова I-ўринни қўлга киритиб танловнинг Республика босқичига йўлланма олди. Хонқа туманидан Хилола Турдиева ҳамда Янгиариқ туманидан Гулноза Маткаримовалар II- ўринга, Янгибозар туманидан Гуласал Холмуродова эса III-ўринга эга бўлишди.\nТанлов иштирокчилар турли номинациялари бўйича партиянинг эсдалик совғалари ва сертификати билан тақдирландилар. Танловнинг энг ёш фаол иштирокчиси Навбаҳор Мавлановага “Адолат дўпписи” тақдим этилди.\nҲар ишда фаол аёллар was last modified: Февраль 23rd, 2018 by matbuot\n« Чехия социал-демократлари янги раҳбар сайладилар Пленумда фаолиятга танқидий ёндашилди »


Тилимиз илдизига ўзимиз болта уряпмиз\nНуруллоҳ Муҳаммад Рауфхон БУ КУНЛАР (82-қисм) Бозорда Нашриёт соҳасида ишлаганим учун бу соҳа “тили”дан бир-икки мисол келтирай. Битта хусусий босмахона очилса, қаранг, бугун нима деб аталяпти: “Полиг...\nШундан кейин ҳам ўзбек тилини мустақил тил деб, “Давлат тили” деб бўладими?!\nНуруллоҳ Муҳаммад Рауфхон БУ КУНЛАР (81-қисм) Ичкарида Биз “ичкари” деганда энг қуйи бошқарув идорасидан тортиб то Девонгача бўлган расмий доираларни назарда тутяпмиз. Тил тўғрисидаги илк қонунда ҳамм...\nЎзбек тилини энг кўп тилшунос “олим”лар бузяпти!\nНуруллоҳ Муҳаммад Рауфхон БУ КУНЛАР (80-қисм) Илмда Кўча кўча-да, кўчанинг оғзини бошқариб бўлмайди, десак, туппа-тузук зиёлилар ҳам тилига парвосиз. Бугун адабиётшунос олим “илми”ни рангли кўрсатиш у...\nТилни ғарблаштириш – ғариблаштиришдир!\nНуруллоҳ Муҳаммад Рауфхон БУ КУНЛАР (79-қисм) Кўчада Тил назариясида бундай бир ҳақиқат бор: кучли тиллар қаршисида кучсиз тилларнинг айниқса от, сифат туркумидаги сўзлари ҳимоясиздир. Яъни, куч...\nНуруллоҳ Муҳаммад Рауфхон БУ КУНЛАР (78-қисм) Ўн еттинчи кўчат Тил миллатнинг ўзаги Ўзбек тилига давлат тили мақомининг берилиши ҳамда тилимиз ушбу мақомни олмасидан бурунги ва олганидан кейинги ҳолат...\nАдолат ва тартиб\nНуруллоҳ Муҳаммад Рауфхон БУ КУНЛАР (77-қисм) Тўққизинчи фасл Хуросон жанубига азимат …Бир неча кунлик йўл юрушдан кейин Бушравияга яқин етдик. Шаҳарнинг қораси кўрунарли ерда шаҳар томонидан пи...\n“Гадоларни йўқ қилмоқ учун унинг иқтисодий аҳволини таъминлаш лозимдур”\nНуруллоҳ Муҳаммад Рауфхон БУ КУНЛАР (76-қисм) Кичик хулоса Гап Амир Темурга келиб тақалди. Бу зотни бугун эринчоқ одамгина мақтамайди. Тузум ҳам тинмай улуғлаб турибди. Аслида ҳам шундай – Амир Темур ...\nБуюк Пора Йўли\nНуруллоҳ Муҳаммад Рауфхон БУ КУНЛАР (75-қисм) Ўн олтинчи кўчат Буюк Пора Йўли Оқадиган ҳамма нарса пастга оқади. Фақат пул тепага оқади. Юмалоқ ҳамма нарса пастга юмалайди. Фақат пул тепага юмалайди. ...\nБизда чинакам маънода илм, чинакам маънода олим йўқми?!\nНуруллоҳ Муҳаммад Рауфхон БУ КУНЛАР (74-қисм) Тажрибадан биламиз: тарафкаш шогирд ёки мурид жон жаҳди билан тарафдор тўплашга киришиб кетади. Бу ишини устози ё пирига муҳаббат деб ўйлайди. Одамни жалб...\nНуруллоҳ Муҳаммад Рауфхон БУ КУНЛАР (73-қисм) Ўзбекистон давлати ўқувчиларни, талабаларни жума намозига қўймаса ёки жума намозига борганларни ўқишлардан ҳайдаса, ўқитувчи ва мелисаларни йўлларга қўйиб...\nНаҳангнинг думини босмоқ\nЎЗБЕКИСТОН МУХОЛИФАТИ ЕТАКЧИСИ МУҲАММАД СОЛИҲГА\nJahongir Otajonovni tahqirlash amaliyotiga IIB boshlig‘i mas’ul bo‘lgan\nКИМНИНГ “АГАРАТИ”ГА ТОШ ОТТИМ?\nБОШИ БЕРК КЎЧАГА КИРИБ ҚОЛГАН ПУТИННИНГ ЕЧИМИ ЙЎҚ МУАММОЛАРИ\nРоссия ОАВга ишонманг!\nРоссия Украинага қурол берилаётганидан яна нолиди\nМирзиёев 21 март куни Путин билан нима ҳақда гаплашди?\nJahongir Otajonov: Meni tahqirlaganlar jazolanishi kerak!\nЖаҳонгирнинг ўғирланиши – ДХХнинг мудҳиш хатоси


САМАРҚАНДДА ФУТБОЛГА БАҒИШЛАНГАН УЧРАШУВ\n1 март сешанба куни Самарқанддаги «Ёшлар Маркази»да янги футбол мавсумига бағишланган катта анжуман ўтказилди. Унда вилоят ҳокими Зоир Мирзаев ва «Динамо» футбол клуби ҳомий ташколотчилари, журналистлар, мухлислари ҳамда жамоа футболчи ва мураббийлар иштирок этишди.\nАнжуман Самарқанд вилояти ҳокими Зоир Мирзаевнинг маърузаси билан бошланди. Вилоят раҳбари ўз чиқишида Самарқандда футболни ривожлантириш йўлида қилинаётган ишлар хусусида фикр юритаркан, ютуқ ва камчиликлар хусусида алоҳида тўхталиб ўтди. Очиқ мулоқот тарзида ўтказилган анжуманда вилоят ҳокими мухлислар ва журналистлар фикрларини эшитди.\nШунингдек, «Динамо» жамоаси бош мураббийи Виктор Жалилов чиқиш қиларкан, жамоа янги мавсумда пухта тайёргарлик кўрганлигини ва бошланажак мавсумда бор куч ва ғайратларини ишга солишни таъкидлашди. Мураббий фикрига «Динамо» футболчилари қўшимча қилишаркан, мухлисларни хушнуд этиш учун бел боғлашганлигини айтиб ўтди.\nҚизғин савол-жавобларга бой ўтган анжуманда мухлислар ўзларини қизиқтирган саволларига жавоб олишди. Журналистлар ҳам футболчи ва мураббийлар билан суҳбатлашишди. Анжуман сўнгида шахсан вилоят ҳокими ва вилоят фаоллари, шунингдек йиғилган барча мухлислар, журналистлар «Динамо» жамоасига янги 2011 йилги мавсумда омад ва зафарлар тилаб қолишди.\nУшбу анжуман хусусида кейинроқ батафсил тўхталамиз.\nЎқилди (марта): 2044. Киритилган сана: 2011-03-01 15:18:23.


Опера куйлаган Манзура ва дунё кезган Ирода Дилроз » Ўзбекистон янгиликлари – Zamin.uz\nОпера куйлаган Манзура ва дунё кезган Ирода Дилроз\n27 апрель 2017, 16:09\n“Жавоб бер” лойиҳасининг бугунги қаҳрамонлари яқиндагина “Муcтаҳзод” қўшиғини дуэт тарзида куйлаган хонандалар — Манзура ва Ирода Дилроз. Ҳаётда ҳам узоқ йиллик дугона ижодкорларнинг суҳбати қизиқарли кечди.\nИрода Дилрознинг Манзурага саволлари:\n1. Ижодингизни энди бошлаганингизда опера куйлаганингизни биламан. Айни кунларда эса замонавий ва миллий йўналишларда жуда фаолсиз. Келажакда яна қайси жанрга мурожаат этиш ниятингиз бор?\n2. Ҳаётдаги энг катта орзуингизни биз билан бўлиша оласизми?\n3. Қўшиқ яратиш жараёнида нималар ҳақида кўпроқ ўйлайсиз? Тингловчига тақдим этишдан олдин қандай мақсадлар бўлади?\n4. Ҳозирги ёш хонандаларга устозлик қила олармидингиз?\nТушкунликка тушиб қолган пайтларингизда кимдан, нимадан руҳланасиз? Сизга туртки бўлиб турувчи сўзлар борми?\n1. Санъаткор доимий равишда янгилик яратиши, тингловчиларини кутилмаган ижодий ишлари билан ҳайратга солиши керак, деб ўйлайман. Жанрлар ҳақида гап кетганда эса менимча ҳали бу борада кўп янгиликлар бўлади. Аммо уларни олдиндан гапириб ўтирмайман.\n2. Ҳар бир инсоннинг қалбида яширин орзулари бўлиши табиий. Лекин мен улар ҳақида омма олдида гапиришни истамасдим.\n3. Очиғини айтиш керак, ёшлигимда куйлаган айрим қўшиқларимни бугун тинглаб қолсам, бироз афсусланиш ҳиссини сезаман. Бугун ҳар бир қўшиқни тақдим этишдан аввал унинг ғояси, нима демоқчи бўлаётганим ҳақида кўп ўйланаман. Улар орқали мухлисларимни яхшиликка чорлаб, чин маънода маънавий озуқа беришни истайман.\n4. Рости, ўзим устозга муҳтожман. Шундай экан кимгадир йўл кўрсатишим менимча, нотўғри иш. Устоз бўлишнинг катта масъулияти бор! Ҳозирча, бу жиддий вазифани бажара олишимга кўзим етмайди.\n5. Яратган, бизга берган имкониятлардан тўлиқ фойдаланмасдан хато қилаётганим ҳақида кўп ўйлайман.\nМанзуранинг Ирода Дилрозга саволлари:\n1. Бола пайтингиздан ўзбек санъатини дунёга танитиб келаётган ижодкорлардан бирисиз. Айтингчи, келажакда яна қаерларда бўлишни истардингиз?\n2. 1991 йил, сиз ва Достон Убайдуллаев жуда катта тадбирда иштирок этиш учун илк бор чет элга — Москвага боргандингиз. 27 йил аввалги ўша кунларни, бугун қандай эслайсиз?\n3. Дунёга машҳур бастакор Ал-Раҳман билан ижодий ҳамкорлик қилганингиздан ҳам хабарим бор...\n4. Биргаликда куйлаган дуэтимиз “Мустаҳзод”нинг клипини суратга олиш учун кўпгина қийинчиликлардан ўтиб, узоқ вақт кутдик. Шуларга қарамай у сиз кутгандек бўлдими?\n5. Сиз хонанда, болалар гуруҳида раҳбари, бир оиланинг бекаси ва онасиз. Ҳаммасига улгуриш, ҳамма билан тил топишиш, муомила ва маданиятни сақлаб қолиш қийин бўлмаяптими?\nИрода Дилрознинг жавоблари:\n1. Тўғри айтасиз, касбим тақозоси билан санъатимизни жуда кўп давлатларда намойиш этиш бахтига муяссар бўлганман. Эндиликда эса боришга улгурмаган дунёнинг бошқа бурчакларига фарзандларим билан биргаликда сайёҳат қилиш. Энг катта орзуим — Ҳаж сафарини амалга оширишдир.\n2. Ўшанда 11 яшар қизалоқ эдим. “Ялла” гуруҳининг йигирма йиллиги муносабати билан Москва шаҳрида ташкил этилган тадбирда иштирок этганмиз. Достон иккимиз жонли ижрода “Отмагай тонг” қўшиғини куйлагандик. Саҳнадаги кўнгилимиздан ўтган ҳаяжонлар худди кечагидек эсимда. Устоз санъаткорлар қаторида биз, болакайларнинг ҳам бир саҳнада турганимиз аслида катта бахт эди. Бунинг учун устозларимиз Фаррух Зокиров ва Нодира Қурбоновадан жуда миннадорман.\n3. Манзура, қисқа савол-жавоблар билан ҳаётимдаги энг ёрқин хотираларга қайтаряпсиз. Ўшанда, 2003 йилда Ал-Раҳман Осиё мамлакатлари бўйлаб гастроль сафарини амалга оширган. Унда мен ҳам иштирок этгандим. ҳиндистонлик бу бастакор билан ишлашим ҳамкорлигимиз ижодимда янги босқични бошлаб берган, деб ўйлайман. Концертлар давомида барча хорижий ҳамкасблар билан тажриба алмашиб, ўзим учун кўп нарсаларни ўргангандим.\n4. Яхши ижодий ишга осонлик билан эришиб бўлмайди. Буни яхши тушунадиган инсон сифатида клипни тайёр бўлишини сабр билан кутдим. Қийинчиликларга қарамай, уни ўйлаганимдек тугата олганимдан хурсандман.\n5. Аёл кишининг жони қирқта, деб бекорга айтишмайди-ку. Тўғри, аёлларнинг иши, ҳаётдаги вазифалари осон эмас. Аммо меҳнатдан қочмасдан, ҳаракатда бўлиш орқали натижага эришилган роҳат, менимча ёқимлироқ. Бугун ҳаётда ва ишдаги вазифаларимга улгуришим учун менга ёрдам бераётган онам, яқинларим, энагам ва ёрдамчиларимдан миннадорман. Уларнинг қўллаб-қувватлаши ва доимий кўмаклари менга кўп асқатади.\nЯнгиликлар » Маданият » Опера куйлаган Манзура ва дунё кезган Ирода Дилроз\n17:25 Манзура: “Ёшлигимда куйлаган айрим қўшиқларимдан афсусланаман”\n15:17 Хонанда Манзура шоу-бизнесга Аллоҳдан инсоф сўради\n15:58 Ирода Иралиева: «Ичган эркакни уриб юборишимга оз қолди»\n20:07 Хонанда Манзуранинг пардозсиз суратлари муҳокамаларга сабаб бўлмоқда\n16:34 Хонанда Манзура ва ниҳоят келинлик либосини кийди


Ганада иммунитетини кўтариш мақсадида илон заҳрини ичган эркак заҳарланиб ўлди\nГанада 53 ёшли эркак ўз иммунитетини кўтариш мақсадида илоннинг чопилган бошидаги барча заҳарни ичиши оқибатида заҳарланиб ўлди. Бу ҳақда Ghana News Agency хабар бермоқда.\nРасмий маълумотларга кўра, ушбу воқеа Муса Жикпор исмли ушбу шахснинг ўз дўстининг фермасига борганида содир бўлган. Фермадаги тракторчи йўлда илон кўриб қолган ва уни йўлдан олиб ташламоқчи бўлган. Бироқ илон ўзини тажоввузкор тутгани сабабли тракторчи уни мачете билан бошини чопиб ташлаган. Бу ерларда илоннинг боши қимматли маҳсулот ҳисоблангани боис, қишлоқ аҳолиси бу ўлжа кимга насиб қилиши борасида баҳслаша бошлаган.\nБу орада Жиклор илоннинг бошини қўлга киритиб, ундаги барча заҳарни ичиб юборган. Ярим соатдан кейин у шифохонага олиб кетилаётганда йўлда вафот этган. Гувоҳларнинг таъкидлашларича, заҳар Жиклорнинг териси рангига дарров таъсир қилган.\nПолиция Жиклорнинг илон заҳридан ўлганини тасдиқлади.


Асосий мақсад – эл-юрт фаровонлигини янада юксалтириш - Уч илдиз\nby Тўлқин Эшбек · 12.10.2016\nЎзбекистон Республикаси Президенти вазифасини бажарувчи, мамлакатимиз Бош вазири\nШавкат Мирзиёев жойларда ижтимоий-иқтисодий ислоҳотларнинг бориши, саноат, қишлоқ хўжалиги ва ижтимоий соҳаларда амалга оширилаётган кенг кўламли ишлар билан яқиндан танишиш мақсадида шу йилнинг 11 октябрь куни Сурхондарё вилоятига ташриф буюрди.\nЎзбекистон Республикасининг Биринчи Президенти Ислом Каримов раҳнамолигида мамлакатимиз жанубий ҳудудининг улкан иқтисодий салоҳиятидан самарали фойдаланиш бўйича бошланган кенг кўламли ислоҳотлар изчил давом эттирилмоқда. Амалга оширилаётган бунёдкорлик ишлари натижасида шаҳар ва қишлоқлар қиёфаси тубдан ўзгариб, аҳолининг ҳаёт даражаси юксалмоқда.\nШавкат Мирзиёев Сурхондарё вилоятига сафарини Ҳаким ат-Термизий мажмуасини зиёрат қилишдан бошлади. Ўзбекистон Республикасининг Биринчи Президенти ушбу воҳага ташрифини одатда мазкур муқаддас қадамжони зиёрат қилишдан бошлар эди. Ислом Каримов ташаббуси билан буюк аллома абадий қўним топган ушбу масканда кенг кўламли ободонлаштириш ишлари амалга оширилди, зиёратчилар учун барча қулай шароитлар яратилган.\nШундан сўнг Шавкат Мирзиёев божхона терминали ҳам бўлган «Termez Cargo Сentre» халқаро логистика маркази ва бу ерда ташкил этилган автокемпинг фаолияти билан танишди.\nКатта миқдордаги юкларга ишлов бериш ва уларни тушириш-ортиш ишлари амалга ошириладиган мазкур корхона ҳудудида божхона терминали биноси, 300 катта юк машиналарига мўлжалланган жой, автомобилларга ёқилғи қуйиш станцияси, контейнер ва бошқа юкларни сақлаш омборлари жойлашган, бу ерга темир йўл линияси олиб кирилган.\nМарказга ташриф буюрадиганларнинг дам олиши учун мазкур ҳудудда барча шароит яратилган. Замонавий меҳмонхона, ресторан, сузиш ҳавзаси, фитнес-марказ, мини-маркет фаолият кўрсатмоқда.\nБундай мажмуаларнинг барпо этилиши тадбиркорлар учун яратилган шароитларни янада яхшилаш, хорижий давлатлар билан товар айирбошлаш ҳажмини юксалтириш, мамлакатимиз транзит салоҳиятини ошириш имконини бериши таъкидланди.\nШавкат Мирзиёев мамлакатимиз жанубий сарҳадларидаги чегара постларидан бирида бўлиб, давлатимиз сарҳадларини янада мустаҳкамлаш, ҳарбий хизматчилар учун шароитларни бунданда яхшилаш зарурлигини қайд этди.\nМутахассислар Термиз шаҳри мавзеларидан бирида кам таъминланган ва ёш оилалар учун яқин йилларда қурилиши режалаштирилаётган кўп қаватли замонавий уйлар лойиҳалари билан таништирди.\nҚишлоқ жойларда кам таъминланган оилалар учун мўлжалланган якка тартибдаги замонавий, ихчам уй-жойлар лойиҳалари ҳам кўриб чиқилди.\nБу объектларнинг барчаси сифатли ва ўз вақтида қурилиб, фойдаланишга топширилиши лозимлиги таъкидланди.\nШавкат Мирзиёев қурилиши давом этаётган «Амударё соҳили» спорт-соғломлаштириш мажмуаси объектларини ҳам кўздан кечирди. 21 гектар майдонни эгаллаган ушбу ҳудудда 50 дан зиёд объект қурилади. Жумладан, 200 ўринга мўлжалланган ва йил давомида фаолият кўрсатадиган болалар соғломлаштириш маскани бунёд этилади. Мажмуа таркибидан очиқ ва ёпиқ сузиш ҳавзалари, спорт иншоотлари, турли тўгараклар учун жойлар, аттракционлар, сайилгоҳлар ўрин олади.\nМамлакатимиз Президенти вазифасини бажарувчи Термиз туманидаги қишлоқ хўжалиги маҳсулотларини қайта ишлайдиган янги «Gold dried fruits export» масъулияти чекланган жамияти корхонасида ҳам бўлди. Бу корхонани ташкил этишга 25 миллион АҚШ доллари йўналтирилган. Мева-сабзавотлар сақлаш, қуритиш, музлатиш ва қадоқлашга мўлжалланган мазкур корхона Хитой, Бельгия, Туркия ва Италияда ишлаб чиқарилган замонавий ускуналар билан жиҳозланган. 350 киши меҳнат қилаётган корхона маҳсулотлари халқимизга етказиб берилади, шу билан бирга, Россия, Жанубий Корея ва бошқа мамлакатларга экспорт қилинади.\nКорхонанинг «Gold agro fresh» агрофирмаси кўчатлар парвариш қиладиган иссиқхона хўжалигига ва интенсив боғларига эга.\nМазкур корхоналар фаолияти билан танишиш давомида ерлардан фойдаланиш самарадорлигини ошириш, қайта ишланган мева-сабзавотларни экспорт қилишни кўпайтириш зарурлиги қайд этилди.\nБу ерда вилоятдаги фермер, деҳқон ва ёрдамчи хўжаликларда мева-сабзавотлар етиштиришни кўпайтириш, уларни молиявий ресурслар ва сифатли уруғлик билан таъминлаш масалалари ҳам муҳокама қилинди.\nШавкат Мирзиёев Исо ат-Термизий зиёратгоҳида амалга оширилаётган қурилиш ва ободонлаштириш ишлари билан ҳам танишди. Мусулмон оламида олти буюк муҳаддисдан бири сифатида машҳур бўлган улуғ аждодимизнинг бебаҳо мероси бугунги кунда ҳам кенг ўрганилаётгани таъкидланди.\nШавкат Мирзиёев Шеробод туманида йирик цемент заводи қурилишининг бориши билан танишди. Қиймати 212,8 миллион АҚШ доллари бўлган ушбу инвестиция лойиҳасининг амалга оширилиши натижасида бу ерда йилига 1,5 миллион тонна цемент ишлаб чиқарилади. Шуниси эътиборлики, корхона асосий хомашё базасига яқин жойда барпо этилмоқда. Маҳсулотлари ички ва ташқи бозорларга етказиб бериладиган мазкур заводда мингдан зиёд иш ўрни яратилади.\nШу ернинг ўзида вилоят марказида қурилиши режалаштирилаётган маиший чиқиндиларни қайта ишлаш заводи лойиҳаси муҳокама қилинди. Бундай корхоналарни барча шаҳар ва туманларда барпо этиш зарурлиги таъкидланди.\nВилоят фаоллари билан учрашув Ўзбекистон Республикасининг Биринчи Президенти Ислом Каримов хотирасига ҳурмат бажо келтириш билан бошланди.\nЙиғилишда вилоятни ижтимоий-иқтисодий ривожлантириш, унинг экспорт салоҳиятини ошириш, истиқболли янги саноат объектларини барпо этиш, ижтимоий инфратузилмани янада яхшилаш борасидаги долзарб масалалар муҳокама қилинди.\nШавкат Мирзиёев ҳукумат порталида очилган Бош вазирнинг виртуал қабулхонасига келаётган мурожаатлардан мисоллар келтириб, мутасаддиларга ушбу масалаларни вақтида кўриб чиқиш ва ҳал қилиш бўйича аниқ топшириқлар берди.\nШеробод тумани мисолида вилоятни истиқболда ижтимоий-иқтисодий ривожлантиришнинг комплекс дастури кўриб чиқилди.\nЙиғилишда уй-жой фонди ва ижтимоий соҳа муассасаларининг куз-қиш мавсумига тайёрлиги, вилоят саноати ва иқтисодиётининг бошқа соҳалари узлуксиз ишлашини таъминлаш, пахта ҳосилини қисқа муддатда йиғиштириб олиш, кузги экинларни экиш ва қишлоқ хўжалиги маҳсулотлари захирасини ғамлаш масалаларига алоҳида эътибор қаратилди.\nШавкат Мирзиёев Сурхондарёда соғломлаштириш марказининг қурилиш жараёни билан танишди\nЎзбекистон Президенти вазифасини бажарувчи Шавкат Мирзиёев 11 октябрь куни Сурхондарё вилоятига ташриф буюрди. Бу ҳақда, «Ахборот» теледастурига асосланиб, «Газета.uz» хабар бермоқда.\nСафарни Шавкат Мирзиёев Ҳаким ат-Термизий ёдгорлик мажмуасини зиёрат қилишдан бошлади. Бу ерда у тарихий мажмуани реконструкция қилиш лойиҳаси билан танишиб чиқди.\nШундан сўнг, илгари хабар қилинганидек, Президент вазифасини бажарувчи «Термиз карго центр» божхона терминалида бўлди ҳамда Афғонистон билан алоқаларни мустаҳкамлаш зарурлигини таъкидлади.\nСафар давомида Шавкат Мирзиёев Ўзбекистоннинг жанубий сарҳадларидаги чегара постларидан бирини ҳам кўздан кечирди.\nШундан сўнг Президент вазифасини бажарувчи Термизда қурилаётган спорт-соғломлаштириш маркази ва болалар соғломлаштириш лагери билан танишди. Улар 21 гектар майдонни эгаллаши айтилди. Жами 50 объект қад кўтариши режалаштирилмоқда, булар орасида болалар дам олиш зонаси ва сайр учун ажратилган жойлар бор. Марказ 2017 йилнинг 1 июнь куни бутун мамлакат болалари учун очилади.\nТермизнинг туманларидан бирида яқин истиқболда қурилиши режалаштирилаётган кам таъминланган оилаларга мўлжалланган замонавий кўп қаватли уйлар лойиҳалари тақдимоти бўлиб ўтди. Таъкидланишича, 4–7 қаватли янги уйлар барча инфраструктурага эга бўлади, болалар боғчалари, мактаблар, дўконлар, сервис пунктлари, маданий-кўнгилочар марказлар билан таъминланади. Фоиз ставкалари паст бўлган имтиёзли кредитлар одамларга қулай муддатларга берилиши кутилмоқда. Шунингдек, қишлоқ ҳудудларида кам таъминланган оилалар учун индивидуал уй-жойларнинг намунали лойиҳалари кўриб чиқилди.\nТермиз туманида Шавкат Мирзиёев қишлоқ хўжалиги маҳсулотларини қайта ишловчи янги корхонада бўлди. Ушбу корхонага 25 миллион доллар инвестиция киритилган. Хитой, Бельгия, Туркия ва Италиядан келтирилган ускуналар билан жиҳозланган корхона мева ва сабзавот маҳсулотларини сақлаш, қуритиш, музлатиш ва қадоқлаш ишларини амалга оширади.\n2017 йилда Сурхондарёнинг 10 минг гектар суғорилувчи ерлари пахта майдонларининг қисқартирилиши ҳисобидан фермерларга мева ва сабзавот экиш учун тақдим этилиши кутилмоқда.\nОлий таълим муассасаларига ўқишга қабул қилиш квоталари маълум бўлди\nNext story Axborot xati\nPrevious story Олға, Ўзбекистон!


Коинотдаги чиқинди муаммоси аллақачон олимларни хавотирга солаётган мавзуга айланган. «Роскосмос» экспертлари 2016 йилдаёқ агар чора кўрилмаса, яқин 100—200 йилда ер яқинидаги бутун орбита космик чиқиндига тўлиб-тошиб кетади деган хулосага келишган.\nяқин орбитадаги космик аппаратни уриб туширди ва шу тариқа дунёда сунъий йўлдошга қарши қуролга эга тўртинчи давлатга айланди. Бу ҳақида ... ўтган.Бош вазирнинг баёнотига кўра, 300 километр баландликда бўлган сунъий йўлдошни уриш учун уч дақиқадан камроқ вақт сарфланган. Ҳиндистон ...\n2019 йилда ўз сунъий йўлдошини фазога олиб чиқмоқчи. Бу ҳақда «REGNUM» хабар берди.сунъий йўлдош Япония билан ҳамкорликда тайёрланди. Руанда коммунал корхоналар ... бориб, жараёнда қатнашди.Шу кунгача Африканинг 10 та мамлакати ўз сунъий йўлдошини фазога олиб чиққан.Маълумот ўрнида: Ўзбекистон ҳудудига ...\n1958 йилнинг 18 декабрь куни АҚШ Ер орбитасига илк алоқа йўлдошини учирди.\nбўйича «Роскосмос» давлат корпорацияси Ўзбекистонга биринчи ўзбек сунъий йўлдошларини ишлаб чиқариш ва уларни йиғишни қисман маҳаллийлаштиришни ... Россия томони космик алоқа ва ерни масофадан туриб кузатиш тизими, сунъий йўлдош техникасини ҳамкорликда ишлаб чиқариш, юқори малакали кадрларни ...\nХитой биринчи очиқ сунъий йўлдошни ишга туширмоқчи\nФанлар академияси жорий йилнинг охиригача илк очиқ манбали сунъий йўлдошни орбитага чиқаришни режалаштирмоқда. Бу ҳақда «Hi-news.ru» нашри хабар бермоқда. «Tianzhi-1» аппарати яқин келажакда учирилиши ... шундай йўлдошлар гуруҳининг биринчи элементи бўлади. «Tianzhi-1» сунъий йўлдоши бундай қурилмаларнинг келажакдаги тармоғи учун космосга ...\nхабарида. «CASIC» президенти Чжан Чжуняннинг айтишича, муҳандислар сунъий йўлдошларни йиғиш ҳамда уни жорий йил охирига қадар ер орбитасига ... сентябрида ташкил этилган «Hongyun» лойиҳаси доирасида 156 та кичик сунъий йўлдошни Ердан 1000 километр атрофида бўлган орбитага олиб чиқиб, ...\nкомпанияси сунъий йўлдошлар ва ракеталарни центрифуга (марказдан қочирма куч таъсирида қоришмани механик равишда ажратувчи аппарат) ҳамда катапульта (самолёт ... қилишга қодир қурилмани яратмоқда. Стартап муҳандислари центрифуга сунъий йўлдошларни соатига 4800 километр тезликда учиришига ишонмоқда. Шунингдек, ...\nракеталарини Испаниянинг «Hisdesat» компаниясига тегишли «PAZ» сунъий йўлдоши билан бирга учирди. Бундан ташқари ракета бортида «глобал ... «глобал интернет»ни тарқатишга мўлжалланган «Microsat 2a» ва «2b» сунъий йўлдошлари ҳам мавжуд, деб хабар берди «Hi-News». «Starlink» лойиҳаси ...\nМахсус гуруҳ йўлдошли алоқа миллий тармоғини яратиш, космонавтика ютуқларини татбиқ этиш, потенциал хорижий ҳамкорни давлат-хусусий шерикчилик шартларида жалб этган ҳолда космик ва йўлдошли технологиялар соҳасида кадрларни тайёрлаш бўйича аниқ таклифларни тайёрлайди.


Рудакий кўчаси замонавий қиёфага киради\nИжтимоий тармоқларда Самарқанд шаҳрининг Рудакий кўчасидаги қурилиш ишлари чўзилиб кетаётгани ҳақида кўплаб хабарлар тарқалмоқда. Бу эса жамоатчилик ўртасида кенг муҳокамаларга сабаб бўляпти.\nБатафсил Рудакий кўчаси замонавий қиёфага киради\nБир ойда 1,2 миллиард сўмлик озиқ-овқат маҳсулотлари тарқатилди\nСамарқанд шаҳрида “Саҳоват ва кўмак” умумхалқ ҳаракати доирасида аҳолига жами 5 миллиард 168,8 миллион сўмлик ижтимой кўмак кўрсатилди.\nШундан, биргина июль ойида 2590 та муҳтож оилага 1,2 миллиард сўмлик озиқ-овқат маҳсулотлари, 20 та оилага 77,6 миллион сўмлик чорва моллари, 20 та оилага 2,5 миллион сўмлик дори-дармон маҳсулотлари етказиб берилди.\nБатафсил Бир ойда 1,2 миллиард сўмлик озиқ-овқат маҳсулотлари тарқатилди


Кичик саноат зоналарида тадбиркорлар учун зарур имтиёзлар яратилган - zarnews.uz\nКичик саноат зоналарида тадбиркорлар учун зарур имтиёзлар яратилган\nСизда инвестицион бизнес-лойиҳалар мавжудми? Унда кичик саноат зона (КСЗ)ларига келинг, бу ер лойиҳа ва бизнесингизни амалга ошириш учун энг қулай жой ҳисобланади.\nКаттақўрғон шаҳри (Ингичка қўрғони)да 1,58 гектар, Нарпай тумани (Тепа маҳалласи)да 6,94 гектар ҳамда (собиқ “Зирабулоқ” МТП)да 0,30 гектар, Иштихон тумани собиқ "Баҳрин" муқобил МТП да 0,69 гектар, Оқдарё тумани (Бошдархон МФЙ)да 2,87 гектар, Булунғур тумани (собиқ “Килдон” АЖ)да 4,78 гектар, Пахтачи тумани (собиқ “Тошкенжаев” пахта қабул қилиш пункти)да 0,80 гектар ва Паст Дарғом тумани (“Паст Дарғом” МТП)да 0,46 гектар кичик саноат зоналарида бўш ер майдонлари мавжуд.\nБундан ташқари, янгидан ташкил қилинган КСЗлар - Жомбой тумани (Деҳқонобод МФЙ)да 5,5 гектар, Тойлоқ тумани (Боғизоғон МФЙ)да 7,30 гектар, Ургут тумани (Сариқтепа МФЙ)да 21,50 гектар ҳамда Пайариқ тумани (“Халқобод” МТП)да 15,50 гектар бўш ер майдонлари ЛОТларга бўлинган.\nЛОТларга ўзингизнинг инвестиция бизнес-лойиҳа таклифларингизни тақдим этишингиз лозим бўлади.\nУшбу кичик саноат зоналарида тадбиркорлик фаолиятини бошлашингиз учун қулай имкониятлар яратилган бўлиб, узлуксиз электр энергияси, табиий газ, ичимлик суви ва оқова тармоқлари ҳамда йўл инфратузилмалари билан таъминланган.\nҚўшимча маълумотлар учун телефон: (66) 235-35-46, телеграм: 91-546-57-77.


Чирчиқда абитуриентлардан ҳужжатлар қабул қилиниши давом...\n18.07.2018 21:51 0 845\nТошкент вилояти Чирчиқ давлат педагогика институтида сиртқи (5 йиллик) таълимга ҳужжатлар қабул қилиш давом этмоқда.\nЭътиборли жиҳати, «Мактабгача таълим» ҳамда «Бошланғич таълим ва спорт тарбиявий иши» йўналишларида қозоқ ва тожик тили гуруҳлари учун квота ажратилган. Бу йўналишга ҳужжатлар умумтаълим мактаблари 1-9 синфларини кўрсатилган тилларда тугатган умумтаълим мактаблари ва ўрта махсус, касб-ҳунар таълими муассасалари битирувчиларидан қабул қилиниши белгилаб қўйилган.\nҲужжатлар жорий йилнинг 31 июлигача қабул қилинади.\nЧирчиқ институт сиртқи


Sharof va Sevinch ajrashganlariga ishora qilishdi - 3 Августа 2016 - www.Bestuz.net - Узбекские песни, узбек кино, клип, mp3\nГлавная » Sharof va Sevinch ajrashganlariga ishora qilishdi\nSharof va Sevinch ajrashganlariga ishora qilishdi\n(Хонанда Шароф Муқимов ва Севинч Мўминова ижтимоий тармоқларга жойлаштирган суратлари ва уларга ёзиб қолдираётган изоҳлари орқали оилаларига дарз кетганига ишора қилишяпти.\nБир неча кун аввал, хонанда Шароф Муқимов ногирон эркакнинг ўз оиласи билан тушган бахтли суратини ижтимоий тармоққа жойлаштириб, “Бу муҳаббатга қайта-қайта бош эгаман. Бурни қонасада дунё кўзига қоронғу бўладиган, ношукр, негатив, кибрли одамсифатларга буларнинг ҳаёти ибрат мактабидир. Ҳамма нарсаси бор, қўл-оёғи ишлаб, тили жуда ўрнили ва ўринсиз кўп сайраб турадиган, аммо ўзини бахтсиз деб биладиганлар бу инсонлардан ҳеч бўлмаса шукрни ўрганса бўларди. Енгил ҳаётдан бахтинг кетар, сабрлилар эса саодатга етар”, деб изоҳ қолдирган эди.\nОрадан кўп ўтмай, Шароф Муқимовнинг турмуш ўртоғи, хонанда Севинч Мўминова ижтимоий тармоқларга буржлар оламига тааллуқли мулоҳазани жойлаштирди. Унда шундай сўзлар ёзилган эди:\n“Қўй-қисқичбақа: Бошланишдаги иссиқ муносабатлар аста-секин кучини йўқотади. Булар кўп жанжаллашади, чунки тушунмовчиликлар кам эмас. Оила қуриш уларга осон эмас. Қурганда ҳам вақт ўтиб бузилиб кетиши мумкин”.\nХонанда Севинч Мўминова юқоридаги фикрларни ижтимоий тармоқдаги шахсий саҳифасига жойлаштирар экан, “Бу нарсага ишонасизларми? Сиз нима деб ўйлайсиз”, дея тармоқ орқали уни кузатувчиларига мурожаат қилган.\nБу ўринда “Севинч Мўминова буржлар оламига оид маълумотни жойлаштираётиб, нимани назарда тутган?”, деган савол туғилиши табиий. Бу саволнинг жавоби ҳам Шароф ва Севинчнинг шахсий ҳаётига боғлиқ бўлиб чиқяпти. Боиси Шароф Муқимов 1982 йилнинг 11 апрелида қўй буржи остида таваллуд топган. Севинч Мўминова эса 1982 йилнинг 30 июнида қисқичбақа буржида туғилган.\nСевинч Мўминов бугун ижтимоий тармоқларга қизининг суратини жойлаштирди. Сурат остида ёзилган изоҳ эса юқоридаги фактларни тасдиқлаётгандек.\n“Қизалоғим, маликам ҳеч ўксинма бу бешафқат ҳаётда. Онанг сенга шундай меҳр берадики, ҳеч кимнинг меҳрига муҳтож бўлмайсан. Онанг сени шундай бекам-кўст катта қиладики, ҳеч кимдан кам бўлмайсан. Онанг сени шундай тарбиялайдики, энг гўзал намуна бўласан. Сен шундай меҳрибон қизсанки, Оллоҳим бутун меҳрни баъзи меҳрсиз инсонлардан олиб, аямай сенга бергандек. Ўзимнинг қалби пок, беғуборим, сени қанчалик яхши кўришимни тасаввур қилолмайсан. Бу туйғуни менга берган буюк Оллоҳимга беҳисоб шукр. Сен ҳеч қачон йиғлама, болам. Мен сен учун, сени бахтинг учун яшайман. Сенинг тоғдек онанг бор, ҳеч кимга, ҳеч кимнинг меҳрига зор қилмайдиган кучли онанг бор. Сен бахтли аёл, бахтли рафиқа ва бахтли она бўласан”, деб ёзади Севинч Мўминова.\nҲозирча Шароф Муқимов рафиқасининг юқоридаги изоҳларига нисбатан муносабат билдирганича йўқ. Бироқ ижтимоий тармоқлар орқали Севинчни кузатиб бораётган мухлислари, хонанданинг қизига атаб ёзган гапларида Шарофнинг номини қўлламаганидан улар ажрашишганини тахмин қилишмоқда.


Тожикистонда фуқаро хотинини рашк қилиб, бозорни ёқиб юборди\nЁнғин оқибатида учта дўкон бутунлай ёниб кетди. Дўкон эгаларига етказилган зарар 50 минг сомонига (5300 доллар) баҳоланмоқда.\nТОШКЕНТ, 10 янв - Sputnik. Тожикистонда ҳуқуқни муҳофаза қилувчи орган ходимлари Панж туманида истиқомат қилувчи фуқарони қўлга олишди. У маҳаллий марказий бозордаги дўконларга ўт қўйиб юборганликда гумонланмоқда. Бу ҳақда Sputnik Тожикистон хабар қилди.\nҲодиса 2 январга ўтар кечаси содир бўлган. Ўтказилган тезкор тадбир натижасида милиция ходимлари томонидан 40 ёшли Азимжон Ражабов ҳибсга олинган. Унинг сўзларига кўра, турмуш ўртоғини рашк қилгани туфайли мазкур жиноятга қўл урган.\n“Мен уйда латтани мойда ҳўлладим. Кейин дўконга ўт қўйиш учун бозорга келдим. Биринчи уринишим муваффақиятсиз кечди. Мен қайтиб кетдим. Озгина ароқ ичиб, дўконга ўт қўйиш учун бозорга қайтиб келдим. Бунинг ҳаммасини рашк туфайли қилдим”, - дейди жиноятчи.\nАёл бозор ҳудудида жойлашган дўконларнинг бирида сотувчи бўлиб ишлаган. Гумонланувчи айнан шу савдо нуқтасига ўт қўйишни режалаштирган. Ёнғин оқибатида учта дўкон бутунлай ёниб кетган. Дўкон эгаларига етказилган зарар 50 минг сомонига (5300 доллар) баҳоланмоқда.\nРажабовга нисбатан мулкни қасддан нобуд қилиш ёки унга зарар етказиш моддаси бўйича жиноий иш қўзғатилди.